qundao/data-zh-poetry huggingface dataset:
次韵刘希道龙图鹿鸣燕进士
作者：吕陶
朝代：宋

贤能书上鹿鸣时，欲步丹梯别钓矶。
名世公卿加宠荐，故乡亲友待荥归。
通经岂比籯金价，成器难藏璞玉辉。
威鳯有雏鹏有路，相将尽向九霄飞。
次韵吴师益三首
作者：吕陶
朝代：宋

从宦故为涉险涂，强教人事与心符。狂言喋喋真无补，虚誉纷纷更不虞。世味已如流水薄，野情常逐片云孤。圣恩宽裕归来好，免得乡人笑懦夫。谪官谁更恨蹉跎，回视浮云亦几何。虽向士林为覆辙，却于言路得馀波。当年志气消磨少，晚岁光阴赋咏多。每阅尘编无愧赧，此生应不负丘轲。珍重良交苦爱忘，记存愚陋枉诗章。华林才日敷春藻，蔀屋今朝得夜光。宝鉴未逢犹献璞，俊锋终在不摧刚。淹翔日久雄飞近，早岁才名振玉堂。
次韵吴师益三首·其一
作者：吕陶
朝代：宋

从宦故为涉险涂，强敎人事与心符。
狂言喋喋真无补，虚誉纷纷更不虞。
世味已如流水薄，野情常逐片云孤。
圣恩寛裕归来好，免得乡人笑懦夫。
次韵吴师益三首·其一
作者：吕陶
朝代：宋

从宦故为涉险涂，强教人事与心符。狂言喋喋真无补，虚誉纷纷更不虞。世味已如流水薄，野情常逐片云孤。圣恩宽裕归来好，免得乡人笑懦夫。
次韵吴师益三首·其三
作者：吕陶
朝代：宋

珍重良交苦爱忘，记存愚陋枉诗章。华林才日敷春藻，蔀屋今朝得夜光。宝鉴未逢犹献璞，俊锋终在不摧刚。淹翔日久雄飞近，早岁才名振玉堂。
次韵吴师益三首·其三
作者：吕陶
朝代：宋

珍重良交苦爱忘，记存愚陋枉诗章。
华林纔日敷春藻，蔀屋今朝得夜光。
宝鑑未逢犹献璞，俊锋终在不摧刚。
淹翔日久雄飞近，早岁才名振玉堂。
次韵吴师益三首·其二
作者：吕陶
朝代：宋

谪官谁更恨蹉跎，回视浮云亦几何。
虽向士林为覆辙，却于言路得余波。
当年志气消磨少，晚岁光阴赋咏多。
毎阅尘编无愧赧，此生应不负丘轲。
次韵吴师益三首·其二
作者：吕陶
朝代：宋

谪官谁更恨蹉跎，回视浮云亦几何。虽向士林为覆辙，却于言路得馀波。当年志气消磨少，晚岁光阴赋咏多。每阅尘编无愧赧，此生应不负丘轲。
次韵周思道喜正孺过广汉二首
作者：吕陶
朝代：宋

霜台御史迥名藩，气象光阴动故山。此日郡中誇盛事，明朝堂上拜慈颜。御香持去仍轻别，天诏飞来即召还。南北唱酬皆胜绝，一窥方识豹文斑。雁楼南畔报来期，远俗骈阗望锦衣。官府奉迎因直指，家庭喜乐是荣归。款凭樽酌延谈议，密献囊封中事机。莫叹宦游多阔别，九重深待弼予违。
次韵周思道喜正孺过广汉二首·其一
作者：吕陶
朝代：宋

霜台御史迥名藩，气象光阴动故山。
此日郡中夸盛事，明朝堂上拜慈颜。
御香持去仍轻别，天诏飞来即召还。
南北唱酬皆胜绝，一窥方识豹文斑。
次韵周思道喜正孺过广汉二首·其一
作者：吕陶
朝代：宋

霜台御史迥名藩，气象光阴动故山。此日郡中誇盛事，明朝堂上拜慈颜。御香持去仍轻别，天诏飞来即召还。南北唱酬皆胜绝，一窥方识豹文斑。
次韵周思道喜正孺过广汉二首·其二
作者：吕陶
朝代：宋

雁楼南畔报来期，远俗骈阗望锦衣。官府奉迎因直指，家庭喜乐是荣归。款凭樽酌延谈议，密献囊封中事机。莫叹宦游多阔别，九重深待弼予违。
次韵周思道喜正孺过广汉二首·其二
作者：吕陶
朝代：宋

鴈楼南畔报来期，远俗骈阗望锦衣。
官府奉迎因直指，家庭喜乐是荣归。
款凭罇酌延谈议，密献囊封中事机。
莫嘆宦游多阔别，九重深待弼予违。
次韵家渠州承议春阴
作者：吕陶
朝代：宋

春工用意本华鲜，气候阴沉未逞妍。风色送寒无甚雨，云容垂远又非烟。迁延莺舌应嫌巧，抑遏花心恐占先。稍待新晴纤翳廓，秾芳齐媚艳阳天。
次韵家渠州承议春阴
作者：吕陶
朝代：宋

春工用意本华鲜，气候阴沉未逞妍。
风色送寒无甚雨，云容垂远又非烟。
迁延莺舌应嫌巧，抑遏花心恐占先。
稍待新晴纤翳廓，秾芳齐媚艶阳天。
次韵张怀安喜雨诗
作者：吕陶
朝代：宋

云密西郊末作霖，暂凭精祷快羣心。
望如至宝难搜索，来似嘉宾忽访临。
古庙有灵惟响答，洪钧于物已恩深。
春膏直待沾濡足，不使狂风取次侵。
次韵张怀安喜雨诗
作者：吕陶
朝代：宋

云密西郊末作霖，暂凭精祷快群心。望如至宝难搜索，来似嘉宾忽访临。古庙有灵惟响答，洪钧于物已恩深。春膏直待沾濡足，不使狂风取次侵。
次韵张怀安题云顶浴室院
作者：吕陶
朝代：宋
体裁：七言律诗

山门渐近少凡尘，佛子长栖物外身。款户多因游寺客，倚栏时有羡鱼人。祥云结盖应非雾，法雨飘花别是春。数刻盘桓觉萧散，回头官事又劳神。
次韵思道同晦甫春日过李氏园亭
作者：吕陶
朝代：宋
体裁：七言律诗

二贤谈笑共为州，深惜青春烂漫游。吟到醉乡须一饮，步回芳径亦三休。风前几点见蛱蝶，雨后数声闻栗留。人望使旌应喜乐，此心于尔亦何羞。
次韵李才元舍人二首
作者：吕陶
朝代：宋

求閒得请信贤哉，曾历星垣侍从来。标节向人清似玉，纷华于己冷如灰。仙坛露重吟怀爽，禅榻风轻睡眼开。昨日寻梅奉谈笑，竹轩松坞共徘徊。当年累疏彻尧廷，不为虚名自得名。霜雪盛来松秀茂，风波散后水澄清。红尘渐与高情隔，绿发应随喜气生。否泰卷舒公自悟，不须端筴问君平。
次韵李才元舍人二首·其一
作者：吕陶
朝代：宋
体裁：七言律诗

求閒得请信贤哉，曾历星垣侍从来。标节向人清似玉，纷华于己冷如灰。仙坛露重吟怀爽，禅榻风轻睡眼开。昨日寻梅奉谈笑，竹轩松坞共徘徊。
次韵李才元舍人二首·其二
作者：吕陶
朝代：宋

当年累疏彻尧廷，不为虚名自得名。霜雪盛来松秀茂，风波散后水澄清。红尘渐与高情隔，绿发应随喜气生。否泰卷舒公自悟，不须端筴问君平。
次韵李才元舍人二首·其二
作者：吕陶
朝代：宋

当年累疏彻尧廷，不为虚名自得名。
霜雪盛来松秀茂，风波散后水澄清。
红尘渐与高情隔，绿髪应随喜气生。
否泰卷舒公自悟，不须端筴问君平。
次韵答何爽监簿二首
作者：吕陶
朝代：宋

十年勤苦学诗骚，拟向篇章运短毫。废井心情伤汲绠，沈舟气象怯惊涛。参谋可法无如杜，常侍难攀独有高。自是土风忘不得，南音莫讶楚囚操。清才何事爱清吟，从古诗人误此心。按剑莫投随氏宝，骑驴难和有虞琴。赋成物外云无著，搜到天涯海不深。自顾巴词终鄙俚，愿从邻友听纯音。
次韵答何爽监簿二首·其一
作者：吕陶
朝代：宋

十年勤苦学诗骚，拟向篇章运短毫。废井心情伤汲绠，沈舟气象怯惊涛。参谋可法无如杜，常侍难攀独有高。自是土风忘不得，南音莫讶楚囚操。
次韵答何爽监簿二首·其一
作者：吕陶
朝代：宋

十年勤苦学诗骚，拟向篇章运短毫。
废井心情伤汲绠，沈舟气象怯惊涛。
参谋可法无如杜，常侍难攀独有髙。
自是土风忘不得，南音莫讶楚囚操。
次韵答何爽监簿二首·其二
作者：吕陶
朝代：宋

清才何事爱清吟，从古诗人误此心。按剑莫投随氏宝，骑驴难和有虞琴。赋成物外云无著，搜到天涯海不深。自顾巴词终鄙俚，愿从邻友听纯音。
次韵答何爽监簿二首·其二
作者：吕陶
朝代：宋

清才何事爱清呤，从古诗人误此心。
按剑莫投随氏宝，骑驴难和有虞琴。
赋成物外云无着，搜到天涯海不深。
自顾巴词终鄙俚，愿从邻友听纯音。
次韵芸叟燕琼林苑
作者：吕陶
朝代：宋
体裁：七言律诗

御水休论九曲池，宫花争发万年枝。长虹驾浪人间去，大翼乘风海际垂。均被上恩容燕集，共怜嘉景事游嬉。愿公早献金明赋，纪述吾朝全盛时。
次韵赠陈季常
作者：吕陶
朝代：宋
体裁：七言律诗

一尘殊不挂胸中，标韵高閒辩论雄。诗得江山深有助，道因橐籥易为功。平生拟效漆园吏，何日相逢黄石公。可惜壮年长策在，却陪明月与清风。
次韵送人有感
作者：吕陶
朝代：宋

三月山城送客时，山头芳草又离离。红尘道路今犹古，清酒樽罍乐胜悲。乡外忽摇怀远意，坐中聊赋惜春诗。洛阳风景别来久，应属少年游侠儿。
次韵送人有感
作者：吕陶
朝代：宋

三月山城送客时，山头芳草又离离。
红尘道路今犹古，清酒罇罍乐胜悲。
乡外忽摇怀远意，坐中聊赋惜春诗。
洛阳风景别来久，应属少年游侠儿。
残叶和韵
作者：吕陶
朝代：宋
体裁：七言律诗

秋光何事易陵侵，不许芳条展茂阴。晓色向风生别意，夜声随雨入愁吟。已嗟禽鸟幽栖浅，渐失园林几处深。荣谢循环都物理，肯将零落动予心。
毛太君挽词
作者：吕陶
朝代：宋

善庆平生积，康宁忽考终。
人间为上寿，闺内有清风。
禄在兰羞彻，恩深綵诰空。
惟余九原泪，洒恨到无穷。
毛太君挽词
作者：吕陶
朝代：宋

善庆平生积，康宁忽考终。人间为上寿，闺内有清风。禄在兰羞彻，恩深綵诰空。惟馀九原泪，洒恨到无穷。
河津女
作者：吕陶
朝代：宋

河津女娟者，可与壮士俦。
简子欲南渡，谁人为撑舟。
娟奋红袂起，姿容盛优柔。
长篙与风快，大翼如云浮。
顷刻易千里，恬然济中流。
心情忽感慨，为子发清讴。
波涛激无际，骇畏事祷求。
杳冥若影响，自尔蒙神休。
交龙助其维，归棹勿夷犹。
闻之意饱满，春风满华斿。
祎褕响环佩，苹藻奉荐羞。
岂独女子事，可况公与侯。
一言固有合，半策或见收。
惟其遇不遇，通塞难相谋。
旬月取汉相，安怪田千秋。
河津女
作者：吕陶
朝代：宋

河津女娟者，可与壮士俦。简子欲南渡，谁人为撑舟。娟奋红袂起，姿容盛优柔。长篙与风快，大翼如云浮。顷刻易千里，恬然济中流。心情忽感慨，为子发清讴。波涛激无际，骇畏事祷求。杳冥若影响，自尔蒙神休。交龙助其维，归棹勿夷犹。闻之意饱满，春风满华斿。祎褕响环佩，蘋藻奉荐羞。岂独女子事，可况公与侯。一言固有合，半策或见收。惟其遇不遇，通塞难相谋。旬月取汉相，安怪田千秋。
浣花泛舟和韵
作者：吕陶
朝代：宋
体裁：七言律诗

野店村桥迤逦通，蜀江深处茂林中。花潭远漾春波绿，綵阁相迎画舫红。修岸几朝经密雨，芳樽尽日得清风。诗翁旧隐知何在，且事嬉游与俗同。
清风阁晚景
作者：吕陶
朝代：宋
体裁：七言律诗

晚际閒将景物看，郡人休笑苦凭阑。远山露色知晨霁，素月笼光报夜寒。野烧顺风穿绝顶，渔舟随浪转长滩。故乡回首七百里，归去不辞行路难。
游交城石壁寺二首
作者：吕陶
朝代：宋

十里萦纡路转山，山城深入翠微间。何年胜地云霞老，终日清风岁月閒。池上蛰龙方隐伏，岩前游客暂跻攀。却嗟鸾绰遗居在，难向空阶一叩关。山僧何事下山迎，步彻山腰到寺庭。清梵一声沈夕籁，碧岚千幅展春屏。自惭缰锁非真赏，乍见林泉似独醒。回首暮钟留恨处，断烟层霭倍青青。
游交城石壁寺二首·其一
作者：吕陶
朝代：宋

十里萦纡路转山，山城深入翠微间。何年胜地云霞老，终日清风岁月閒。池上蛰龙方隐伏，岩前游客暂跻攀。却嗟鸾绰遗居在，难向空阶一叩关。
游交城石壁寺二首·其一
作者：吕陶
朝代：宋

十里萦纡路转山，山城深入翠微间。
何年胜地云霞老，终日清风歳月閒。
池上蛰龙方隐伏，岩前游客暂跻攀。
却嗟鸾绰遗居在，难向空阶一叩关。
游交城石壁寺二首·其二
作者：吕陶
朝代：宋
体裁：七言律诗

山僧何事下山迎，步彻山腰到寺庭。清梵一声沈夕籁，碧岚千幅展春屏。自惭缰锁非真赏，乍见林泉似独醒。回首暮钟留恨处，断烟层霭倍青青。
游文水寿宁院
作者：吕陶
朝代：宋

重岩一水源何长，下浸十顷同江乡。环堤数里植垂柳，缘阴交盖西风凉。危桥迤逦渡前岸，古寺直枕山之冈。门阑閟邃户庭阔，金碧间斗皆煌煌。并人事佛素已谨，挟以富力尤辉光。三朝宸札旧所赐，奎文宝迹人间藏。有如方岳处厚地，镇压万众传无疆。西园嘉卉不知数，春晖尽许开琳琅。东偏小池亦足爱，秋色未老芙蕖香。寺旁有曰武陵者，高碑大字言其详。武周一旦改唐祚，天倾地转无乾纲。睿皇书碑李峤记，常时气燄安可量。神功距此四百载，孤坟虽在郊原荒。年年秋潦过坟侧，枯尽白草空斜阳。且怜景物为一饮，谁暇对酒论兴亡。
游文水寿宁院
作者：吕陶
朝代：宋

重岩一水源何长，下浸十顷同江乡。
环堤数里植垂柳，缘阴交盖西风凉。
危桥迤逦渡前岸，古寺直枕山之冈。
门阑閟邃户庭阔，金碧间鬬皆煌煌。
并人事佛素已谨，挟以富力尤辉光。
三朝宸札旧所赐，奎文宝蹟人间藏。
有如方岳处厚地，镇压万众传无疆。
西园嘉卉不知数，春晖尽许开琳琅。
东偏小池亦足爱，秋色未老芙蕖香。
寺旁有曰武陵者，高碑大字言其详。
武周一旦改唐祚，天倾地转无干纲。
睿皇书碑李峤记，常时气燄安可量。
神功距此四百载，孤坟虽在郊原荒。
年年秋潦过坟侧，枯尽白草空斜阳。
且怜景物为一饮，谁暇对酒论兴亡。
焦夫子画
作者：吕陶
朝代：宋

予不见夫子之身，不知夫子何如人。但见蕴之为之赞，与可笔其神。二公规鉴少许与，独于夫子何勤勤。意是抱道者，有志不得伸。洁操蜀江泉，栖心岷岭云。野饭有藜糁，浊杯无醨醇。平居不荷蓧，来者莫问津。笑歌千古已白日，睥睨六合皆红尘。气貌特怪陋，意味尤酸辛。破褐聊被体，如敝履之安贫。爬痒颇适兴，如扪虱之自珍。五六十载一邑间，安宁寇乱昏复晨。世累不我及，浩然保天真。尝闻西南维，是古多隐沦。令伯纯好任公贤，风范皆足师吾民。仲元高明君平晦，声迹长共日月新。当时传公议，后世仰嘉闻。夫子虽不达，见于绘像诗与文。清标可想味，素节难等伦。从此千万年，焜耀寂寞滨。
焦夫子画
作者：吕陶
朝代：宋

予不见夫子之身，不知夫子何如人。
但见藴之为之赞，与可笔其神。
二公规鉴少许与，独于夫子何勤勤。
意是抱道者，有志不得伸。
洁操蜀江泉，栖心岷岭云。
野饭有藜糁，浊杯无醨醇。
平居不荷莜，来者莫问津。
笑歌千古已白日，睥睨六合皆红尘。
气貌特怪陋，意味尤酸辛。
破褐聊被体，如敝履之安贫。
爬痒颇适兴，如扪虱之自珍。
五六十载一邑间，安寜寇乱昏復晨。
世累不我及，浩然保天真。
尝闻西南维，是古多隐沦。
令伯纯好任公贤，风范皆足师吾民。
仲元高明君平晦，声迹长共日月新。
当时传公议，后世仰嘉问。
夫子虽不达，见于绘像诗与文。
清标可想味，素节难等伦。
从此千万年，焜耀寂寞滨。
王定国北归过衡阳惠示四诗其聚散忧乐之兴尽矣率赓二篇可资笑噱
作者：吕陶
朝代：宋

腊寒尝醉蒲桃酒，春霁空摇舴艋船。倦客偶来皆失路，故人相值似逢仙。半生感事惊残梦，两世知音话宿缘。闻说三槐长秀茂，子孙才业信家传。壮年驰走太行车，晚岁还家幸有馀。进取厚颜嗟鹤发，退藏深计得蜗庐。五湖谪去谁收骨，千骑归来尚载旟。回首太平堪颂咏，圣君勤政式商闾。
王定国北归过衡阳惠示四诗其聚散忧乐之兴尽矣率赓二篇可资笑噱·其二
作者：吕陶
朝代：宋

壮年驰走太行车，晚岁还家幸有余。
进取厚颜嗟鹤髮，退藏深计得蜗庐。
五湖谪去谁收骨，千骑归来尚载旟。
迴首太平堪颂咏，圣君勤政式商闾。
王定国北归过衡阳惠示四诗其聚散忧乐之兴尽矣率赓二篇可资笑噱·其二
作者：吕陶
朝代：宋

壮年驰走太行车，晚岁还家幸有馀。进取厚颜嗟鹤发，退藏深计得蜗庐。五湖谪去谁收骨，千骑归来尚载旟。回首太平堪颂咏，圣君勤政式商闾。
王武俊
作者：吕陶
朝代：宋
体裁：七言绝句

巨盗盘根岁月深，交流战血竞浮沈。一言便解苍生祸，何事君恩薄贾林。
王求礼
作者：吕陶
朝代：宋
体裁：七言绝句

秋晚梨花忽盛开，满朝称贺不称灾。景佺求礼真奇论，冬月如何有瑞雷。
王潮
作者：吕陶
朝代：宋
体裁：七言绝句

六幕恢恢皆纲罗，琴书无计避干戈。泉南更起招贤院，从此衣冠去转多。
瑞圣园斋宫
作者：吕陶
朝代：宋
体裁：七言律诗

苑钥重开不禁阑，眼前芳景未凋残。仙花笑日欲争媚，禁柳受风疑怯寒。诗兴似春多丽藻，斋心如水自澄澜。凭君赋尽园中景，免向绡图指点看。
用与可韵为湖亭杂兴十首
作者：吕陶
朝代：宋

流水两三条合，翠筠千万枝垂。漫说忘情待物，亦尝对景题诗。簿领绝无留事，亲朋少有来书。度日此中閒坐，自惭也是官居。湖上澄波似鉴，林间曲径如村。双鸟飞来碧照，独蝉吟彻黄昏。楼外四垂晴霭，帘前一饷清风。更倚危栏北望，岷山半出云中。治郡乃称太守，退公自是閒人。已向环中得趣，何须事外劳神。弱柳低低舞岸，新蒲拂拂笼沙。贪向水边倾耳，不知纱帽攲斜。朴学粗知义命，幽怀聊寄风骚。道胜何如时与，位卑安用言高。有著在人为累，无营与物何功。祇此也该至理，懒能更说真空。小器祇堪近用，要途莫笑閒官。到了野情易足，自于拙分常安。花烂适逢佳节，酒醲宜赏青春。酩酊任他醉客，芳菲付与游人。
用与可韵为湖亭杂兴十首·其一
作者：吕陶
朝代：宋
体裁：六言诗

流水两三条合，翠筠千万枝垂。漫说忘情待物，亦尝对景题诗。
用与可韵为湖亭杂兴十首·其七
作者：吕陶
朝代：宋
体裁：六言诗

朴学粗知义命，幽怀聊寄风骚。道胜何如时与，位卑安用言高。
用与可韵为湖亭杂兴十首·其三
作者：吕陶
朝代：宋

湖上澄波似鉴，林间曲径如村。双鸟飞来碧照，独蝉吟彻黄昏。
用与可韵为湖亭杂兴十首·其三
作者：吕陶
朝代：宋

湖上澄波似鑑，林间曲径如村。
双鸟飞来碧照，独蝉呤彻黄昏。
用与可韵为湖亭杂兴十首·其九
作者：吕陶
朝代：宋
体裁：六言诗

小器祇堪近用，要途莫笑閒官。到了野情易足，自于拙分常安。
用与可韵为湖亭杂兴十首·其二
作者：吕陶
朝代：宋
体裁：六言诗

簿领绝无留事，亲朋少有来书。度日此中閒坐，自惭也是官居。
用与可韵为湖亭杂兴十首·其五
作者：吕陶
朝代：宋
体裁：六言诗

治郡乃称太守，退公自是閒人。已向环中得趣，何须事外劳神。
用与可韵为湖亭杂兴十首·其八
作者：吕陶
朝代：宋

有着在人为累，无营与物何功。
祇此也该至理，懒能更说真空。
用与可韵为湖亭杂兴十首·其八
作者：吕陶
朝代：宋

有著在人为累，无营与物何功。祇此也该至理，懒能更说真空。
用与可韵为湖亭杂兴十首·其六
作者：吕陶
朝代：宋
体裁：六言诗

弱柳低低舞岸，新蒲拂拂笼沙。贪向水边倾耳，不知纱帽攲斜。
用与可韵为湖亭杂兴十首·其十
作者：吕陶
朝代：宋
体裁：六言诗

花烂适逢佳节，酒醲宜赏青春。酩酊任他醉客，芳菲付与游人。
用与可韵为湖亭杂兴十首·其四
作者：吕陶
朝代：宋
体裁：六言诗

楼外四垂晴霭，帘前一饷清风。更倚危栏北望，岷山半出云中。
登兜率寺阁次薛道祖韵
作者：吕陶
朝代：宋

乘閒极望兴悠哉，远眼宜于此处开。危磴直穿修竹径，虚窗深占白云堆。江湖有景侵平野，栋宇何年倚巨材。自是登高乃能赋，谁嗟古往与今来。
登兜率寺阁次薛道祖韵
作者：吕陶
朝代：宋

乘閒极望兴悠哉，远眼宜于此处开。
危磴直穿修竹径，虚窗深占白云堆。
江湖有景侵平野，栋宇何年倚巨材。
自是登髙乃能赋，谁嗟古往与今来。
登揽秀亭
作者：吕陶
朝代：宋

亭在西山积翠中，烟岚气象一重重。芟开檐际偏高竹，见得云间最后峰。野色为谁长郁茂，物情于我似从容。年来已有林泉兴，倚著阑干兴转浓。
登揽秀亭
作者：吕陶
朝代：宋

亭在西山积翠中，烟岚气象一重重。
芟开檐际偏髙竹，见得云问最后峰。
野色为谁长郁茂，物情于我似从容。
年来已有林泉兴，倚着阑干兴转浓。
百合
作者：吕陶
朝代：宋

盛夏众芳息，景物殊寂寥。庭前有百合，颖然学春娇。数枝己耸茂，百朵尤富饶。拥蔽因巨叶，纷数假长条。吐秀偏得地，争妍欲干霄。素粉间璎珞，轻黄染琼瑶。静若宝幢植，动如鸣佩摇。尽向杲日丽，不畏炎风飘。太守雅好事，得之诧朋僚。绮思入新句，彩图上轻绡。众目遂赏玩，英华不虚凋。此物既异常，论议有以招。人情爱恶间，轻重何以辽。或谓花之祥，或讥草木妖。嗟予岂博物，智虑随日消。欲穷造化理，茫昧增无聊。疑此亦偶然，发之自根苗。莫议妖与祥，为公续长谣。
百合
作者：吕陶
朝代：宋

盛夏众芳息，景物殊寂寥。
庭前有百合，颖然学春娇。
数枝己耸茂，百朵尤富饶。
拥蔽因巨叶，纷数假长条。
吐秀偏得地，争妍欲干霄。
素粉间璎珞，轻黄染琼瑶。
静若宝幢植，动如鸣佩摇。
尽向杲日丽，不畏炎风飘。
太守雅好事，得之诧朋僚。
绮思入新句，彩图上轻绡。
众目遂赏翫，英华不虚凋。
此物既异常，论议有以招。
人情爱恶间，轻重何以辽。
或谓花之祥，或讥草木妖。
嗟予岂博物，智虑随日消。
欲穷造化理，茫昧增无聊。
疑此亦偶然，发之自根苗。
莫议妖与祥，为公续长谣。
相台道中
作者：吕陶
朝代：宋
体裁：七言绝句

北道风霜老未谙，倦驱羸马亦骖驔。此行谁信游沙漠，心逐晴云万里南。
瞻岷阁前双梅将开苏子美屡约一赏会予行部左锦未果次石泉道中僧舍见杨应之阻雨所题李义山诗极有意味因次其韵惜梅之未赏且以寄聚散离合之兴云
作者：吕陶
朝代：宋
体裁：七言绝句

欲赏寒梅先有期，却嗟人事又差池。西山雪后东风急，应是寒梅烂漫时。
石泉道中和绵州通判李朝散见寄
作者：吕陶
朝代：宋

深僻崎危不厌过，欲将涓滴助恩波。蹑云高步三休在，踏雪清寒一倍多。依约度溪投野店，逡巡扶杖历新坡。初春此去才旬日，屈指流年奈老何。
石泉道中和绵州通判李朝散见寄
作者：吕陶
朝代：宋

深僻崎危不厌过，欲将涓滴助恩波。
蹑云髙步三休在，踏雪清寒一倍多。
依约度溪投野店，逡巡扶杖历新坡。
初春此去纔旬日，屈指流年奈老何。
秋晚
作者：吕陶
朝代：宋
体裁：七言绝句

九月西风未肯凉，信知时节类炎荒。骚人不念天涯远，只爱青山对碧湘。
秋郊
作者：吕陶
朝代：宋

西风萧瑟动年华，村望犹将景物夸。
山色半随云势断，浮光多被竹阴遮。
社前归兴双飞燕，雨后新声几处蛙。
万里桥南亦如此，十分有意作农家。
秋郊
作者：吕陶
朝代：宋

西风萧瑟动年华，村望犹将景物誇。山色半随云势断，浮光多被竹阴遮。社前归兴双飞燕，雨后新声几处蛙。万里桥南亦如此，十分有意作农家。
种花
作者：吕陶
朝代：宋

春到穷山生意回，试凭山土育根荄。花开莫笑无名器，纵得名花未易栽。
种花
作者：吕陶
朝代：宋

春到穷山生意迴，试凭山土育根荄。
花开莫笑无名器，纵得名花未易栽。
穆伯通谪官合阳居常郁郁忽见近报必有贤守善待故以诗贺之
作者：吕陶
朝代：宋

浪如奔马叶舟轻，畏景炎炎尽室行。自处虽无迁客恨，相逢谁有故人情。年来江上叹头白，日近樽前觉眼明。浣濯尘埃好吟啸，春风旦暮入巴城。
穆伯通谪官合阳居常郁郁忽见近报必有贤守善待故以诗贺之
作者：吕陶
朝代：宋

浪如奔马叶舟轻，畏景炎炎尽室行。
自处虽无迁客恨，相逢谁有故人情。
年来江上嘆头白，日近樽前觉眼明。
浣濯尘埃好吟啸，春风旦暮入巴城。
竹枕
作者：吕陶
朝代：宋

不夸雕琢略磨砻，溪叟持来赠野翁。
冰雪易侵毛髪际，尘埃难到梦魂中。
消除暑愠宜无价，安养慵閒似有功。
富贵人家应笑我，水晶新様极玲珑。
竹枕
作者：吕陶
朝代：宋

不誇雕琢略磨砻，溪叟持来赠野翁。冰雪易侵毛发际，尘埃难到梦魂中。消除暑愠宜无价，安养慵閒似有功。富贵人家应笑我，水晶新样极玲珑。
笑往
作者：吕陶
朝代：宋
体裁：七言绝句

卫青勋业已阑珊，骠骑门前辄得官。荣谢不同时事改，故人何独有任安。
答任师中
作者：吕陶
朝代：宋

石城山下居，草草已经岁。终日对山吟，何尝问阴霁。自知有义命，百事安拙计。每蒙亲朋念，尺书来者继。岂徒问寒温，亦惑慰穷滞。惟公见爱心，不逐时情替。亲迂老匠笔，特枉长吟惠。良金岂雕刻，文锦自灿丽。太羹充馁肠，灵药去昏翳。所得适所怀，拜赐敢不励。诗骚久寂寞，俗士鲜缉缀。公常得之深，豪赡有规制。顷闻湖州祸，文字倦且废。朝廷极仁恕，风俗当训厉。终令服宽典，不忍投四裔。吾侪今唱酬，正可颂治世。况当导情性，无自取罪戾。敢于韶濩前，率尔献郑卫。
答任师中
作者：吕陶
朝代：宋

石城山下居，草草已经歳。
终日对山吟，何尝问阴霁。
自知有义命，百事安拙计。
每蒙亲朋念，尺书来者继。
岂徒问寒温，亦惑慰穷滞。
惟公见爱心，不逐时情替。
亲迂老匠笔，特枉长吟惠。
良金岂雕刻，文锦自灿丽。
太羮充馁肠，灵药去昏翳。
所得适所怀，拜赐敢不励。
诗骚久寂寞，俗士鲜缉缀。
公常得之深，豪赡有规制。
顷闻湖州祸，文字倦且废。
朝廷极仁恕，风俗当训厉。
终令服寛典，不忍投四裔。
吾侪今唱酬，正可颂治世。
况当导情性，无自取罪戾。
敢于韶濩前，率尔献郑卫。
答季镇
作者：吕陶
朝代：宋
体裁：七言律诗

老向家山领一麾，安閒惟有故人知。尘埃是幻劳湔洗，水月如流任转移。可笑书空徒咄咄，愿同舍哺亦熙熙。春来景物虽佳丽，多谢东风少赋诗。
答宇文公南
作者：吕陶
朝代：宋

少年从君游，于今已头白。
逡巡三十载，光景如昨日。
追怀当时事，感慨横胸臆。
贤侯在泮水，多士凡数百。
探道先渊源，学文重气格。
君常露华采，流品推第一。
西南有豪俊，自此贵名出。
天池可直上，中减扶摇力。
不免逐鹪鹩，抢榆暂栖息。
北窗换五斗，轻重固不敌。
况当念赤子，安忍负愧色。
归来林下泉，屡把尘衣涤。
南溟徒尔慕，腐鼠莫我吓。
清樽及黄卷，两与圣贤觌。
伊予最不肖，厚幸蒙贲饰。
归田尚无计，苟禄惟自责。
因循得瘖病，放荡成笑疾。
持此答长謡，惭无双白璧。
答宇文公南
作者：吕陶
朝代：宋
体裁：古风

少年从君游，于今已头白。逡巡三十载，光景如昨日。追怀当时事，感慨横胸臆。贤侯在泮水，多士凡数百。探道先渊源，学文重气格。君常露华采，流品推第一。西南有豪俊，自此贵名出。天池可直上，中减扶摇力。不免逐鹪鹩，抢榆暂栖息。北窗换五斗，轻重固不敌。况当念赤子，安忍负愧色。归来林下泉，屡把尘衣涤。南溟徒尔慕，腐鼠莫我吓。清樽及黄卷，两与圣贤觌。伊予最不肖，厚幸蒙贲饰。归田尚无计，苟禄惟自责。因循得瘖病，放荡成笑疾。持此答长谣，惭无双白璧。
答宇文公南
作者：吕陶
朝代：宋

少年从君游，于今已头白。逡巡三十载，光景如昨日。追怀当时事，感慨横胸臆。贤侯在泮水，多士凡数百。探道先渊源，学文重气格。君常露华采，流品推第一。西南有豪俊，自此贵名出。天池可直上，中减扶摇力。不免逐鹪鹩，抢榆暂栖息。北窗换五斗，轻重固不敌。况当念赤子，安忍负愧色。归来林下泉，屡把尘衣涤。南溟徒尔慕，腐鼠莫我嚇。清樽及黄卷，两与圣贤觌。伊予最不肖，厚幸蒙贲饰。归田尚无计，苟禄惟自责。因循得瘖病，放荡成笑疾。持此答长谣，惭无双白璧。
答岳山莲惠茶
作者：吕陶
朝代：宋
体裁：七言绝句

春芽不染焙中烟，山客勤勤惠至前。洗涤肺肝时一啜，恐如云露得超仙。
答文通即席见及
作者：吕陶
朝代：宋

春华秾处客心阑，俗事劳劳近万端。嘉景良朋岂常遇，清诗浊酒暂相欢。飘零宦况诚非欲，烜赫名途未易干。惜别恋游深意在，寄声弦上约谁弹。
答文通即席见及
作者：吕陶
朝代：宋

春华秾处客心阑，俗事劳劳近万端。
嘉景良朋岂常遇，清诗浊酒暂相欢。
飘零宦况诚非欲，烜赫名途未易干。
惜别恋游深意在，寄声絃上约谁弹。
答晦甫
作者：吕陶
朝代：宋

花往诗来报礼优，不惭芜累愿赓酬。青春易去何妨赏，白发相欺未足羞。万事放怀閒岁月，一樽高笑好朋俦。公堂讼简心情在，莫对风光取次休。
答晦甫
作者：吕陶
朝代：宋

花往诗来报礼优，不惭芜累愿赓酬。
青春易去何妨赏，白髪相欺未足羞。
万事放怀閒岁月，一樽髙笑好朋俦。
公堂讼简心情在，莫对风光取次休。
答梁子美召食
作者：吕陶
朝代：宋
体裁：古风

湘中佳山水，使指重他部。高贤驻行节，儒雅饰治具。虽云入郡广，曾不假多虑。一扇清微风，融和及生聚。川原发阳和，草木均雨露。疏网悉举纲，和声已载路。时登华远亭，每与胜景遇。秀岩及南峻，碧江争北注。回环如户庭，彷佛若绘素。弥望快遐目，纵吟尽幽趣。雍容接诸生，谦屈存异顾。饮食出诚眷，上下捐礼数。贱子惭不肖，万里困飘寓。屡尝造宾除，幸此听谈绪。斐然无所裁，安可继大句。
答王仲髙
作者：吕陶
朝代：宋
体裁：五言排律

从政宜师古，为儒贵席珍。承流仰循吏，虑患属孤臣。休戚同千里，轻肥止一身。虚名称有土，惭色见斯民。罗网甘投足，波澜耻问津。狂言干重辟，冷笑待憸人。琴瑟方调节，刍荛愿采询。闭关聊度日，开卷易经春。地暖畦蔬足，年丰瓮粟陈。惟特三不愧，通塞任天钧。
答赵宾与同年见寄
作者：吕陶
朝代：宋
体裁：七言律诗

羡君方寸最澄清，何必沧浪更濯缨。玉麈纵谈聊入幕，锦衣归养自专城。交情久似乔松茂，诗兴浓如皎月明。阅味来章佩勤好，却惭尘耳听咸茎。
答陈彛仲
作者：吕陶
朝代：宋

天质疏慵一野夫，因从利禄走官途。
惟知名爵有常履，非向尘埃言自殊。
万事放怀归失马，百年过晷任踆乌。
雪霜毛髪来还近，霄汉岐程去已迂。
凡骨易沉羞许卫，短材难斵累班输。
每甘流落为迁客，岂免挪揄笑癖儒。
处落未能医拙病，揲蓍安敢卜亨衢。
宜将大梦消荣辱，肯把虚名计有无。
顾我拙艰当晚莅，惜君留滞却长吁。
玉工早夜荣圭壁，莫使球琳委路隅。
答陈彝仲
作者：吕陶
朝代：宋

天质疏慵一野夫，因从利禄走官途。惟知名爵有常履，非向尘埃言自殊。万事放怀归失马，百年过晷任踆乌。雪霜毛发来还近，霄汉岐程去已迂。凡骨易沉羞许卫，短材难斲累班输。每甘流落为迁客，岂免挪揄笑癖儒。处落未能医拙病，揲蓍安敢卜亨衢。宜将大梦消荣辱，肯把虚名计有无。顾我拙艰当晚涖，惜君留滞却长吁。玉工早夜荣圭壁，莫使球琳委路隅。
答髙进贤南归见别
作者：吕陶
朝代：宋
体裁：七言律诗

春波万里已魂销，况是分携过蜀桥。吏隐有心终济物，他山无术可除妖。好将醒醉迷千日，莫为兴亡感六朝。南望襄山何处是，悒然怀抱更无聊。
绝句五首
作者：吕陶
朝代：宋

可爱山花百日红，南风开得到西风。一般颜色差长久，移取栽培后圃中。可美盆池一寸鳞，圆荷阴底自由身。金刀落脍非吾事，不畏江边结网人。可笑公庭种牡丹，日培肥壤设重栏。好花三岁方成就，谁向花前一醉看。可惜賨城足海棠，山头涧底尽芬芳。成都花品分先后，此地谁人为发扬。可喜公居近白云，眼前尘事少纷纷。纱橱竹簟偏宜睡，五月庭除不聚蚊。
绝句五首·其一
作者：吕陶
朝代：宋
体裁：七言绝句

可爱山花百日红，南风开得到西风。一般颜色差长久，移取栽培后圃中。
绝句五首·其三
作者：吕陶
朝代：宋
体裁：七言绝句

可笑公庭种牡丹，日培肥壤设重栏。好花三岁方成就，谁向花前一醉看。
绝句五首·其二
作者：吕陶
朝代：宋
体裁：七言绝句

可美盆池一寸鳞，圆荷阴底自由身。金刀落脍非吾事，不畏江边结网人。
绝句五首·其五
作者：吕陶
朝代：宋
体裁：七言绝句

可喜公居近白云，眼前尘事少纷纷。纱橱竹簟偏宜睡，五月庭除不聚蚊。
绝句五首·其四
作者：吕陶
朝代：宋
体裁：七言绝句

可惜賨城足海棠，山头涧底尽芬芳。成都花品分先后，此地谁人为发扬。
致政侍郎知郡学士赓和诗凡数篇谨用元韵寄呈知郡学士
作者：吕陶
朝代：宋
体裁：七言律诗

玉色诸儿馥若兰，綵衣想见日承颜。尘缨远濯沧浪水，燕几深居畏垒山。俗眼漫讥身察察，人情方喜志閒閒。夕阳归兴随飞鸟，真意无人语此还。
致斋北园因记旧游书呈经甫
作者：吕陶
朝代：宋
体裁：七言律诗

斋馆深沈旧苑开，尝从祀事偶参陪。故人已步青云去，倦客还寻紫陌来。清景暂将尘虑涤，流年长恨物华催。唱酬不讲诗情懒，独对风光彊剪裁。
舒元舆
作者：吕陶
朝代：宋

仗内邪根欲去难，承平思虑渐阑珊。殿帘高捲春风里，空忆词臣赋牡丹。
舒元舆
作者：吕陶
朝代：宋

仗内邪根欲去难，承平思虑渐阑珊。
殿帘髙捲春风裏，空忆词臣赋牡丹。
芙蓉
作者：吕陶
朝代：宋
体裁：七言绝句

剪取芳条便种成，只从秋后吐繁英。清霜难拒红光减，仰视松筠浪得名。
苦寒
作者：吕陶
朝代：宋

朔风屡起声驱雷，浓霜不许晨晖开。
天高地远槖籥动，凝然一气从中来。
坤灵至静体坚厚，大罅忽裂如剪裁。
河流迅疾猛如箭，一朝水合舖琼瑰。
山川色势尚惨沮，安恨草木遭衰摧。
羣阴交盛固如此，均被和煦何时哉。
传闻西徼有积雪，平地数尺光皑皑。
贼兵夜冻多死者，万众已望穹庐迥。
苦寒
作者：吕陶
朝代：宋

朔风屡起声驱雷，浓霜不许晨晖开。天高地远橐籥动，凝然一气从中来。坤灵至静体坚厚，大罅忽裂如剪裁。河流迅疾猛如箭，一朝水合铺琼瑰。山川色势尚惨沮，安恨草木遭衰摧。群阴交盛固如此，均被和煦何时哉。传闻西徼有积雪，平地数尺光皑皑。贼兵夜冻多死者，万众已望穹庐回。
范才元参议求酒于延平使君邀予同赋谨次其韵
作者：吕陶
朝代：宋
体裁：五言律诗

桑落冷篘玉，菊衰霜满天。飘零河朔饮，怅望竹林贤。乌有防前辙，青州贵下田。使君能遣骑，端为唤鱼船。
蜥蜴
作者：吕陶
朝代：宋

前年诏书褒蜥蜴，为与生民致膏泽。圣君虔祷享嘉应，其功似共乾坤敌。载之令甲告天下，郡县奉承谁敢易。大臣作诗纪盛事，更唱迭酬盈卷帙。去冬不雪春不雨，云在西郊尚凝密。顿来荧惑犯太阳，曜灵无光如血色。九重焦劳念凶旱，细札数行殊怛恻。庶官群吏各奔走，欲以精诚干化力。佛宫老庙皆恳叩，龙宇鹅坛竞搜索。又令中使持御香，岳渎遍祈犹未获。首种不入最大事，而况三农方失职。传闻九路已蠲税，应是田畴少禾麦。吁嗟蜥蜴厚颜否，造化至幽非尔责。青童柳枝宛如故，何事威灵减当日。苍生若望尔为霖，安用庙堂贤辅弼。
蜥蜴
作者：吕陶
朝代：宋

前年诏书褒蜥蜴，为与生民致膏泽。
圣君虔祷享嘉应，其功似共干坤敌。
载之令甲告天下，郡县奉承谁敢易。
大臣作诗纪盛事，更唱迭酬盈卷帙。
去冬不雪春不雨，云在西郊尚凝密。
顿来荧惑犯太阳，曜灵无光如血色。
九重焦劳念凶旱，细札数行殊怛恻。
庶官群吏各奔走，欲以精诚干化力。
佛宫老庙皆恳叩，龙宇鹅坛竞搜索。
又令中使持御香，岳渎遍祈犹未获。
首种不入最大事，而况三农方失职。
传闻九路已蠲税，应是田畴少禾麦。
吁嗟蜥蜴厚颜否，造化至幽非尔责。
青童柳枝宛如故，何事威灵减当日。
苍生若望尔为霖，安用庙堂贤辅弼。
裴矩
作者：吕陶
朝代：宋
体裁：七言绝句

西巡北幸四夷朝，权宠功名尽易邀。惟有高丽犹旅拒，灵旗从此便征辽。
西郊
作者：吕陶
朝代：宋
体裁：五言律诗

西郊村落好，岁月甚优游。野性每自适，倦心何所求。鼓钟催永昼，砧杵报新秋。若遇延形术，犹能换白头。
西阳道中
作者：吕陶
朝代：宋

千山杂沓开还掩，一水萦纡浅復深。
浑似嘉陵江上路，转令覊客动归心。
西阳道中
作者：吕陶
朝代：宋

千山杂遝开还掩，一水萦纡浅复深。浑似嘉陵江上路，转令羁客动归心。
西风起高原一首奉送应之太博东归
作者：吕陶
朝代：宋

西风起高原，万象动秋色。渺瀰洁寒流，惨淡升杲日。嗈嗈云端雁，所响知自择。岂独顺寒暑，行将避矰弋。萧萧林间叶，早暮见疏密。危梢怯摇撼，懔若遇彊敌。骚人与志士，趋向在幽寂。悲歌节物变，浩叹岁月失。远忧积不解，难以斗酒涤。中夜抚鸣琴，馀声写沈郁。窃尝穷天运，舒惨固其职。胡为世网中，情熊异休戚。达观殊不尔，旷怀居自适。伟欤当世贤，明爽照今昔。孤高松柏操，肯与霜雪易。磊落鹰隼拳，何惮狐兔击。天涯共一笑，肝胆露纤悉。相从恨不早，此别重嗟惜。夷途快览望，还驭忘涉历。悲哉宋玉赋，安可赠行客。
西风起高原一首奉送应之太博东归
作者：吕陶
朝代：宋

西风起高原，万象动秋色。
渺瀰洁寒流，惨淡升杲日。
嗈嗈云端雁，所响知自择。
岂独顺寒暑，行将避矰弋。
萧萧林间叶，早暮见疏密。
危梢怯摇撼，懔若遇彊敌。
骚人与志士，趋向在幽寂。
悲歌节物变，浩叹歳月失。
远忧积不解，难以斗酒涤。
中夜抚鸣琴，余声写沈郁。
窃尝穷天运，舒惨固其职。
胡为世网中，情熊异休戚。
达观殊不尔，旷怀居自适。
伟欤当世贤，明爽照今昔。
孤高松柏操，肯与霜雪易。
磊落鹰隼拳，何惮狐兔击。
天涯共一笑，肝胆露纤悉。
相从恨不早，此别重嗟惜。
夷途快览望，还驭忘涉历。
悲哉宋玉赋，安可赠行客。
见云顶山
作者：吕陶
朝代：宋

朝见云顶明，暮见云顶暗。阴见云顶浓，晴见云顶淡。云顶乃一物，百态异舒惨。朝暮不相失，阴晴可先探。于吾如有缘，静景供远瞰。搜求入风骚，刻琢费铅椠。一语小如意，读之惟自颔。深惟出处途，两得亦谁敢。云霄有达士，丰禄侈饮啖。终身落世网，尘垢渍衡紞。虽逢物境胜，何暇纵游览。丘壑有幽人，俗绳不可缆。茂林适情性，清泉涤肝胆。野饭止一盂，往往乏藜糁。予生安拙计，万事耻浮滥。宦游若不乐，进退殊壈坎。廪俸才数斛，忧责如舍担。饱食坐看山，閒心复何憾。
见云顶山
作者：吕陶
朝代：宋

朝见云顶明，暮见云顶暗。
阴见云顶浓，晴见云顶淡。
云顶乃一物，百态异舒惨。
朝暮不相失，阴晴可先探。
于吾如有缘，静景供远瞰。
搜求入风骚，刻琢费铅椠。
一语小如意，读之惟自颔。
深惟出处途，两得亦谁敢。
云霄有达士，丰禄侈饮啖。
终身落世网，尘垢渍衡紞。
虽逢物境胜，何暇纵游览。
丘壑有幽人，俗绳不可缆。
茂林适情性，清泉涤肝胆。
野饭止一盂，往往乏藜糁。
予生安拙计，万事耻浮滥。
宦游若不乐，进退殊壈坎。
廪俸纔数斛，忧责如舍担。
饱食坐看山，閒心復何憾。
见嘉陵
作者：吕陶
朝代：宋

嘉陵江水泼蓝青，彻底澄光明鉴形。一叶钓舟真自在，渔翁应是醉还醒。
见嘉陵
作者：吕陶
朝代：宋

嘉陵江水泼蓝青，彻底澄光明鍳形。
一叶钓舟真自在，渔翁应是醉还醒。
观打春牛和韵
作者：吕陶
朝代：宋
体裁：七言律诗

块然形质本何殊，似为春来出旧墟。以色配年疑未可，与耕为候信非虚。升阳盖自寅正始，取类还当丑位初。但得碎身资穑事，岂须功效载农书。
说学送句辅元赴普慈
作者：吕陶
朝代：宋

六经圣人心，言以寓微意。
着示万世教，大略归简易。
先儒事研覃，传注发奥秘。
其间岂无失，十数纔一二。
沿波而讨源，自可见极致。
学者不务此，纷纷竞非是。
所得方一毫，已谓尽千里。
譬如就寸管，窥觇九清位。
又如持小蠡，测度巨浸水。
近年经术兴，众说尤鼎沸。
或沿老佛解，或取鬼神议。
或以对偶求，或用点画治。
往往勤万言，区区释数字。
茫昧超洪荒，高阔等天地。
幽欲根死生，明欲混愚智。
五常孰为常，百氏孰为氏。
古今名家学，一旦尽委弃。
老生分退缩，钳口深有畏。
晚辈互驰骋，鋭力不少避。
兹事繫风化，贤者慎措置。
吾乡句夫子，天禀最纯粹。
事亲存至行，执卷考精理。
平生耽道腴，大嚼得鼎味。
使之典胄席，琢玉成贵器。
不尔坐泮宫，好音变恶类。
头白颜已苍，犹从一麾寄。
普慈实名郡，良俗先礼义。
斯文久磨淬，浮笔耻诵记。
有心欲闻韶，作乐虑惉懘。
有道欲适远，驱车患轩轾。
兹焉遇儒师，于学有统帅。
公若舜权举，明若轩鑑视。
珍若太羮饱，快若醇酎醉。
诗书文翁治，教育孟轲志。
虽则憩甘棠，清风似槐市。
说学送句辅元赴普慈
作者：吕陶
朝代：宋

六经圣人心，言以寓微意。著示万世教，大略归简易。先儒事研覃，传注发奥秘。其间岂无失，十数才一二。沿波而讨源，自可见极致。学者不务此，纷纷竞非是。所得方一毫，已谓尽千里。譬如就寸管，窥觇九清位。又如持小蠡，测度巨浸水。近年经术兴，众说尤鼎沸。或沿老佛解，或取鬼神议。或以对偶求，或用点画治。往往勤万言，区区释数字。茫昧超洪荒，高阔等天地。幽欲根死生，明欲混愚智。五常孰为常，百氏孰为氏。古今名家学，一旦尽委弃。老生分退缩，钳口深有畏。晚辈互驰骋，锐力不少避。兹事系风化，贤者慎措置。吾乡句夫子，天禀最纯粹。事亲存至行，执卷考精理。平生耽道腴，大嚼得鼎味。使之典胄席，琢玉成贵器。不尔坐泮宫，好音变恶类。头白颜已苍，犹从一麾寄。普慈实名郡，良俗先礼义。斯文久磨淬，浮笔耻诵记。有心欲闻韶，作乐虑惉懘。有道欲适远，驱车患轩轾。兹焉遇儒师，于学有统帅。公若舜权举，明若轩鉴视。珍若太羹饱，快若醇酎醉。诗书文翁治，教育孟轲志。虽则憩甘棠，清风似槐市。
读朱浮传
作者：吕陶
朝代：宋
体裁：七言绝句

权归刺举已条陈，慱士非才贵得真。若也国恩殊不卖，单辞未必死功臣。
读韩长孺传
作者：吕陶
朝代：宋
体裁：七言绝句

梁孝事平终结爱，王恢谋沮已和亲。早知蹇甚难为相，何必赉金与贵人。
读黜邪诏
作者：吕陶
朝代：宋

天诏丁宁逐佞柔，不须请剑复持矛。平生邪胆君前落，后世污名纸上留。宝鉴乍开消魍魅，正声才作罢离兜。便为菹醢何嗟及，贪得浮荣似食钩。
读黜邪诏
作者：吕陶
朝代：宋

天诏丁宁逐佞柔，不须请剑復持矛。
平生邪胆君前落，后世污名纸上传。
宝鑑乍开消魍魅，正声纔作罢离兜。
便为葅醢何嗟及，贪得浮荣似食鈎。
谢惠酒
作者：吕陶
朝代：宋
体裁：古风

山径雪深樵未归，茅檐烟冷午未炊。黄精无苗菜甲没，筠篮竹箬冰淋漓。松烟细火养昼坐，瓶笙妙音儿女嬉。窗下冻鸡声喔咿，谁家酒香入疏篱。
象棋二首
作者：吕陶
朝代：宋

咫尺楸枰计虑深，偶缘嬉戏便交侵。纵横各有往来道，胜负岂无名利心。终局漫誇兵得地，在宫浑倚士如林。安危成败何殊此，付与閒人为讨寻。星布重重阵脚深，不须轻敌事相侵。渡河虽藉奇兵势，对垒难知老将心。酬酢巨杯宜燕席，消磨永日称山林。呼卢格五前贤有，莫笑年来共讲寻。
象棋二首·其一
作者：吕陶
朝代：宋

咫尺楸枰计虑深，偶缘嬉戏便交侵。
纵横各有往来道，胜负岂无名利心。
终局漫夸兵得地，在宫浑倚士如林。
安危成败何殊此，付与閒人为讨寻。
象棋二首·其一
作者：吕陶
朝代：宋

咫尺楸枰计虑深，偶缘嬉戏便交侵。纵横各有往来道，胜负岂无名利心。终局漫誇兵得地，在宫浑倚士如林。安危成败何殊此，付与閒人为讨寻。
象棋二首·其二
作者：吕陶
朝代：宋
体裁：七言律诗

星布重重阵脚深，不须轻敌事相侵。渡河虽藉奇兵势，对垒难知老将心。酬酢巨杯宜燕席，消磨永日称山林。呼卢格五前贤有，莫笑年来共讲寻。
贻宽恤闻人太博
作者：吕陶
朝代：宋

治平日久法制宽，远方民力尤衰残。昔之陆海号富庶，今也乐岁嗟饥寒。不惟浅夫事苟简，抑有能吏争彫刓。天涯僻陋九重阻，自弃沟壑甘长叹。咄嗟蚩蚩乃邦本，基本坚厚邦如磐。吾君仁圣重恤此，择才将命图全安。诏云询访民疾苦，可以革弊而更端。士之蓄蕴贵及物，镃基智慧乘时难。惟君措置有大略，高谈所吐皆琅玕。力蠲积祲少顾避，深体上意思保完。纲维修举有条目，源流澄洁无波澜。迟闻王泽得下究，沦浸骨髓其声欢。
贻宽恤闻人太博
作者：吕陶
朝代：宋

治平日久法制宽，远方民力尤衰残。
昔之陆海号富庶，今也乐岁嗟饥寒。
不惟浅夫事苟简，抑有能吏争雕刓。
天涯僻陋九重阻，自弃沟壑甘长嘆。
咄嗟蚩蚩乃邦本，基本坚厚邦如盘。
吾君仁圣重恤此，择才将命图全安。
诏云询访民疾苦，可以革弊而更端。
士之蓄藴贵及物，镃基智慧乘时难。
惟君措置有大略，高谈所吐皆琅玕。
力蠲积祲少顾避，深体上意思保完。
纲维修举有条目，源流澄洁无波澜。
迟闻王泽得下究，沦浸骨髓其声欢。
贻草莱章察
作者：吕陶
朝代：宋

汉焰中熄哀平微，子云有道不有时。立言尽括二仪数，八十一首渊而微。至神不形复不见，玄道固非人易知。刘歆尝恐覆酱瓿，切愤学者斯言垂。桓谭亦谓传必久，贱近贵远可逆推。史臣俗笔拟僭号，数字岂免万世讥。侯芭英骨久没地，千均难用一发维。幸且绵绵未歇绝，果与后代扬雄期。环中先生悟达者，力举雄道潜其思。著图课见历象运，发隐扣达乾坤机。深嗟范望用心苦，意与测异将奚归。乃覃精义述讲疏，直论雄心非诡随。愚闻是书百日就，沥恳再拜求观之。先生训我有大略，笔端粗可言亳釐。在玄曰首易曰卦，玄准易数不准词。方州部家虽列位，非类六爻高与卑。第当纵横以算计，岂可连缺如象为。夜词多凶昼多吉，阳家贵偶阴家奇。谨持此理读九赞，人事粗可详其宜。馀地三极蕴奥妙，一朝未许以意窥。我从诲言日勉勉，始若得济终无涯。性庸才下道悠远，策发未进吁可悲。愿从诸生北面请，庶几一释终身疑。
贻草莱章詧
作者：吕陶
朝代：宋

汉焰中熄哀平微，子云有道不有时。
立言尽括二仪数，八十一首渊而微。
至神不形復不见，玄道固非人易知。
刘歆尝恐覆酱瓿，切愤学者斯言垂。
桓谭亦谓传必久，贱近贵远可逆推。
史臣俗笔拟僭号，数字岂免万世讥。
侯芭英骨久没地，千均难用一髪维。
幸且绵绵未歇绝，果与后代扬雄期。
环中先生悟达者，力举雄道潜其思。
着图课见历象运，发隐扣达干坤机。
深嗟范望用心苦，意与测异将奚归。
乃覃精义述讲疏，直论雄心非诡随。
愚闻是书百日就，沥恳再拜求观之。
先生训我有大略，笔端粗可言亳釐。
在玄曰首易曰卦，玄凖易数不凖词。
方州部家虽列位，非类六爻高与卑。
第当纵横以算计，岂可连缺如象为。
夜词多凶昼多吉，阳家贵偶阴家奇。
谨持此理读九赞，人事粗可详其宜。
余地三极藴奥妙，一朝未许以意窥。
我从诲言日勉勉，始若得济终无涯。
性庸才下道悠远，策发未进吁可悲。
愿从诸生北面请，庶几一释终身疑。
赠平羌狄尉
作者：吕陶
朝代：宋

梁公没世五百年，殊勋茂烈存简编。我怀忠议不复见，读至旧史尝喟然。穷山老尉有狄氏，问之乃曰公其先。诰书家牒尽炳炳，照出往事如目前。念公英节不见矣，见公远孙良可贤。况公远孙实贤者，本末趣尚畴能肩。昔从五季衰乱来，簪组飘坠归农廛。平时下诏继绝世，沾以一命聊褒甄。天资忠孝遂奋激，报祖许国惟勤拳。胸中已有霜雪在，饮冰食檗甘如膻。尝云起迹自畎亩，幸得寸禄因赏延。语言动静苟一失，辱及吾祖为欺天。信者清白与刚毅，异代犹有芳风传。如何十载走尘坌，绿发减尽成华颠。青云岐路苦悠远，谁借跬步为阶缘。当途达者倘在念，一顾可使羽翼轩。不惟廉操足敦劝，抑见袓德光绵绵。嗟予之意止如此，感愤为君书此篇。
赠平羌狄尉
作者：吕陶
朝代：宋

梁公没世五百年，殊勋茂烈存简编。
我怀忠议不復见，读至旧史尝喟然。
穷山老尉有狄氏，问之乃曰公其先。
诰书家牒尽炳炳，照出往事如目前。
念公英节不见矣，见公远孙良可贤。
况公远孙实贤者，本末趣尚畴能肩。
昔从五季衰乱来，簪组飘坠归农廛。
平时下诏继绝世，霑以一命聊襃甄。
天资忠孝遂奋激，报祖许国惟勤拳。
胸中已有霜雪在，饮冰食蘗甘如羶。
尝云起迹自畎亩，幸得寸禄因赏延。
语言动静苟一失，辱及吾祖为欺天。
信者清白与刚毅，异代犹有芳风传。
如何十载走尘坌，绿髪减尽成华颠。
青云岐路苦悠远，谁借跬步为阶缘。
当途达者倘在念，一顾可使羽翼轩。
不惟廉操足敦劝，抑见袓德光绵绵。
嗟予之意止如此，感愤为君书此篇。
赠张迪山人
作者：吕陶
朝代：宋
体裁：五言律诗

岇玉溪头坐，于今四十年。尘埃晦闲迹，是月改华颠。反覆谈幽数，丁宁索赠篇。谁为朱有传，君合附前贤。
赠蔡山王潜
作者：吕陶
朝代：宋

王生性高閒，了不挂尘网。
家居蔡山下，景物尽幽爽。
山松何年植，老干已增长。
山云终日飞，秀气自飘荡。
山泉涓涓流，落涧有余响。
山月隐隐出，澄辉透林莾。
生尝坐岩石，寂尔遗万想。
横琴试一弄，意外忽忘象。
千年几兴亡，六合一俯仰。
惟传太古声，犹在五弦上。
纯皇与圣帝，作乐理和畅。
志士及幽人，寄情多感怆。
于焉得深趣，不返而遂往。
铢石莫重轻，尺寻奚直枉。
清哉此标节，抑可劝乡党。
予生本静默，意味欲恬养。
偶然从宦游，百态殊鞅掌。
既无移时术，力软不能强。
亦有超世心，倦足欲焉往。
作诗持赠生，厚颜尤惘惝。
赠蔡山王潜
作者：吕陶
朝代：宋

王生性高閒，了不挂尘网。家居蔡山下，景物尽幽爽。山松何年植，老干已增长。山云终日飞，秀气自飘荡。山泉涓涓流，落涧有馀响。山月隐隐出，澄辉透林莽。生尝坐岩石，寂尔遗万想。横琴试一弄，意外忽忘象。千年几兴亡，六合一俯仰。惟传太古声，犹在五弦上。纯皇与圣帝，作乐理和畅。志士及幽人，寄情多感怆。于焉得深趣，不返而遂往。铢石莫重轻，尺寻奚直枉。清哉此标节，抑可劝乡党。予生本静默，意味欲恬养。偶然从宦游，百态殊鞅掌。既无移时术，力软不能强。亦有超世心，倦足欲焉往。作诗持赠生，厚颜尤惘惝。
赴官唐安益帅吴公以诗宠行次韵为谢
作者：吕陶
朝代：宋

二十年前许进趋，六科重沗荐论书。献言悟主惭明诏，乞禄还家得副车。此日诗章形黼黻，当时匠手器轮舆。恩知最厚难图报，有意高贤一挽裾。
赴官唐安益帅吴公以诗宠行次韵为谢
作者：吕陶
朝代：宋

二十年前许进趋，六科重沗荐论书。
献言悟主惭明诏，乞禄还家得副车。
此日诗章形黼黻，当时匠手器轮舆。
恩知最厚难图报，有意髙贤一挽裾。
赵府君挽词
作者：吕陶
朝代：宋
体裁：五言律诗

养德辉光煜，传家训范成。九泉无愧色，一子有清名。寿域高风在，天心福报明。他年霈醲渥，褒赠极哀荣。
过剑关
作者：吕陶
朝代：宋
体裁：七言绝句

一别京华十七年，野情长是恋家山。谋身太拙真堪笑，头白重来度剑关。
过合江望安乐观
作者：吕陶
朝代：宋

四十年前曾作诗，为题山观有高碑。宦游奔走过此地，情思光阴非昔时。北望数峰殊隐隐，南飞一舸尚迟迟。仙家跬步未能到，深愧劳生笼与池。
过合江望安乐观
作者：吕陶
朝代：宋

四十年前曾作诗，为题山观有髙碑。
宦游奔走过此地，情思光阴非昔时。
北望数峰殊隐隐，南飞一舸尚迟迟。
仙家跬步未能到，深愧劳生笼与池。
过天彭怀昔游三首
作者：吕陶
朝代：宋

西湖风物似当时，惟有流光去莫追。十四年前植修竹，茂阴如识绕方池。昔向朝亭种牡丹，花开酒熟不胜欢。雾中双眼犹能看，更约春深欲倚栏。曾向高楼赋晚晴，每看鱼鸟乐长生。下楼还是红尘道，不信机心胜野情。
过天彭怀昔游三首·其一
作者：吕陶
朝代：宋
体裁：七言绝句

西湖风物似当时，惟有流光去莫追。十四年前植修竹，茂阴如识绕方池。
过天彭怀昔游三首·其三
作者：吕陶
朝代：宋

曾向高楼赋晚晴，每看鱼鸟乐长生。下楼还是红尘道，不信机心胜野情。
过天彭怀昔游三首·其三
作者：吕陶
朝代：宋

曾向髙楼赋晚晴，每看鱼鸟乐长生。
下楼还是红尘道，不信机心胜野情。
过天彭怀昔游三首·其二
作者：吕陶
朝代：宋
体裁：七言绝句

昔向朝亭种牡丹，花开酒熟不胜欢。雾中双眼犹能看，更约春深欲倚栏。
过张彦辅所居二首
作者：吕陶
朝代：宋

城里尘埃空自忙，暂来城外觉清凉。临池静坐有馀味，雨后荷花无限香。秀野垂杨数里青，夕阳犹占一峰晴。病来两耳如聋者，闻得岩泉㶁㶁声。
过张彦辅所居二首·其一
作者：吕陶
朝代：宋

城裏尘埃空自忙，暂来城外觉清凉。
临池静坐有余味，雨后荷花无限香。
过张彦辅所居二首·其一
作者：吕陶
朝代：宋

城里尘埃空自忙，暂来城外觉清凉。临池静坐有馀味，雨后荷花无限香。
过张彦辅所居二首·其二
作者：吕陶
朝代：宋
体裁：七言绝句

秀野垂杨数里青，夕阳犹占一峰晴。病来两耳如聋者，闻得岩泉㶁㶁声。
过罗氏圜亭
作者：吕陶
朝代：宋

官暇无多事，春深偶一来。溪随芳榭转，门入翠岚开。有得供吟笔，将閒付酒杯。暂游殊草草，空趁夕阳回。
过罗氏圜亭
作者：吕陶
朝代：宋

官暇无多事，春深偶一来。
溪随芳榭转，门入翠岚开。
有得供吟笔，将閒付酒杯。
暂游殊草草，空趁夕阳迴。
过肃宁城
作者：吕陶
朝代：宋

百里郊原极目平，未寒林叶尚余青。
前村一穗浓烟起，知是逡巡到肃宁。
过肃宁城
作者：吕陶
朝代：宋

百里郊原极目平，未寒林叶尚馀青。前村一穗浓烟起，知是逡巡到肃宁。
过金堂偶记旧诗因赠宇文县宰
作者：吕陶
朝代：宋

尝闻县古槐根出，最爱官清马骨高。前辈有诗谈事实，今辰此景入风骚。飞云几处笼山顶，密雨连宵发土膏。公事稀疏吏归去，不妨欢侍对春醪。
过金堂偶记旧诗因赠宇文县宰
作者：吕陶
朝代：宋

尝闻县古槐根出，最爱官清马骨髙。
前辈有诗谈事实，今辰此景入风骚。
飞云几处笼山顶，密雨连宵发土膏。
公事稀疏吏归去，不妨欢侍对春醪。
送东方子春归广汉
作者：吕陶
朝代：宋

閒上层楼赋式微，暮云重叠雁南飞。三秋已有还乡念，十日那堪送客归。世路最宜心似水，年华休叹露沾衣。一官拟得知何处，回首风标又阔违。
送东方子春归广汉
作者：吕陶
朝代：宋

閒上层楼赋式微，暮云重迭鴈南飞。
三秋已有还乡念，十日那堪送客归。
世路最宜心似水，年华休嘆露沾衣。
一官拟得知何处，回首风标又阔违。
送交代茹安礼二首
作者：吕陶
朝代：宋

平日阳和已浃民，浪驰幽迹绍芳尘。芝兰秀品推前辈，桃李清阴及后人。谆诲有闻知契厚，纵谈无间觉情亲。去思从此凭何慰，待刻铭词上翠珉。越溪春水碧迢迢，岷岫晴岚翠欲飘。故国风光频梦断，殊乡景物易魂销。何时执友无暌索，此日长亭倍寂寥。把酒送君同一醉，羡君东去客心摇。
送交代茹安礼二首·其一
作者：吕陶
朝代：宋
体裁：七言律诗

平日阳和已浃民，浪驰幽迹绍芳尘。芝兰秀品推前辈，桃李清阴及后人。谆诲有闻知契厚，纵谈无间觉情亲。去思从此凭何慰，待刻铭词上翠珉。
送交代茹安礼二首·其二
作者：吕陶
朝代：宋
体裁：七言律诗

越溪春水碧迢迢，岷岫晴岚翠欲飘。故国风光频梦断，殊乡景物易魂销。何时执友无暌索，此日长亭倍寂寥。把酒送君同一醉，羡君东去客心摇。
送人为郡回
作者：吕陶
朝代：宋

当世勋贤后，崭然器业高。剑锋天际倚，虹气玉中韬。列乘提藩总，双旌署郡曹。至精凭宝鉴，大割见庖刀。旷阔非私物，周流不失毫。霜威摧吏爪，春煦起民膏。治世须医国，亨涂合拥旄。蜀人怀旧德，涪汉共滔滔。
送人为郡回
作者：吕陶
朝代：宋

当世勋贤后，崭然器业髙。
剑锋天际倚，虹气玉中韬。
列乘提藩总，双旌署郡曹。
至精凭宝鑑，大割见庖刀。
旷阔非私物，周流不失毫。
霜威摧吏瓜，春煦起民膏。
治世须医国，亨涂合拥旄。
蜀人怀旧德，涪汉共滔滔。
送任遵圣之官富顺二首
作者：吕陶
朝代：宋

千丈苍松出故林，乔枝成就古根深。栋梁须负平生用，霜雪难移此日心。月白曾经丹凤宿，风悲定有老龙吟。重岩复涧何缘幸，一旦家家得茂阴。野鹤孤高旧羽仪，超然殊不事卑飞。有心云路翱翔去，回首芝田迤逦归。白日漫教罗网密，红尘堪笑稻梁肥。仙家自有千年约，应许先生学令威。
送任遵圣之官富顺二首·其一
作者：吕陶
朝代：宋

千丈苍松出故林，乔枝成就古根深。栋梁须负平生用，霜雪难移此日心。月白曾经丹凤宿，风悲定有老龙吟。重岩复涧何缘幸，一旦家家得茂阴。
送任遵圣之官富顺二首·其一
作者：吕陶
朝代：宋

千丈苍松出故林，乔枝成就古根深。
栋梁须负平生用，霜雪难移此日心。
月白曾经丹凤宿，风悲定有老龙呤。
重岩复涧何缘幸，一旦家家得茂阴。
送任遵圣之官富顺二首·其二
作者：吕陶
朝代：宋

野鹤孤高旧羽仪，超然殊不事卑飞。有心云路翱翔去，回首芝田迤逦归。白日漫教罗网密，红尘堪笑稻梁肥。仙家自有千年约，应许先生学令威。
送任遵圣之官富顺二首·其二
作者：吕陶
朝代：宋

野鹤孤髙旧羽仪，超然殊不事卑飞。
有心云路翱翔去，迴首芝田迤逦归。
白日漫教罗网密，红尘堪笑稻梁肥。
仙家自有千年约，应许先生学令威。
送俞漕
作者：吕陶
朝代：宋

积有儒林望，聊从使节行。高文自经纬，壮志欲澄清。地镇三峨重，江波万里平。阔难求畛域，深不为功名。吉象光图籍，祥风卷旆旌。巢阿赡凤彩，运海见鹏程。事外神锋晦，胸中宝鉴明。渊源千虑极，肝胆一言倾。德业期康济，咨询属老成。定知前席对，有以泽群生。
送俞漕
作者：吕陶
朝代：宋

积有儒林望，聊从使节行。
髙文自经纬，壮志欲澄清。
地镇三峨重，江波万里平。
阔难求畛域，深不为功名。
吉象光图籍，祥风卷旆旌。
巢阿赡鳯彩，运海见鹏程。
事外神锋晦，胸中宝鑑明。
渊源千虑极，肝胆一言倾。
德业期康济，咨询属老成。
定知前席对，有以泽羣生。
送修孺归通泉用陈图南韵
作者：吕陶
朝代：宋

猿鹤皆飞昔日声，安车归去路岐平。
高怀无累能知止，半禄虽微亦代耕。
林下光阴尤觉永，环中气象有余清。
尘埃满抱华颠客，笑指泉山羡此行。
送修孺归通泉用陈图南韵
作者：吕陶
朝代：宋

猿鹤皆飞昔日声，安车归去路岐平。高怀无累能知止，半禄虽微亦代耕。林下光阴尤觉永，环中气象有馀清。尘埃满抱华颠客，笑指泉山羡此行。
送冯枢密
作者：吕陶
朝代：宋

帅领来全蜀，抡魁祗一人。崧高雪山势，清彻锦江津。旒冕思长策，机衡属老臣。部中方拜赐，天下又回春。出处无非道，安危系此身。岩赡殊庆快，涂说敢开陈。圣运重熙久，皇威万里振。勒兵充宇宙，按剑待烟尘。权术轻三表，韬铃贵五申。招怀及蛮徼，指顾下洮岷。文诰传荒服，天声压外邻。捷书连岁上，故壤一朝新。计费千金易，论功百胜频。征衣空杼轴，战骨委荆榛。水旱乾坤惨，锥刀畎亩贫。人情危欲镇，帝泽壅难均。幸会公归国，相欢物在钧。华心生草野，和气满枫宸。士论归依切，风谣祷颂真。嘉谟凭献纳，大事费经纶。治术关休戚，规模有革因。号寒思挟纩，引哺愿尝珍。图治虽更化，封侯漫富民。高明深鉴照，密勿定咨询。悟主言称舜，论兵谕借秦。无为群动悦，不陈四夷宾。宝鼎千钧重，薰琴九奏纯。放怀留化日，反掌叙彝伦。邦体还清静，王纲务率循。太平勋业就，寰海被尧仁。
送冯枢密
作者：吕陶
朝代：宋

帅领来全蜀，抡魁祗一人。
崧髙雪山势，清彻锦江津。
旒冕思长策，机衡属老臣。
部中方拜赐，天下又迴春。
出处无非道，安危繫此身。
岩赡殊庆快，涂说敢开陈。
圣运重熙久，皇威万里振。
勒兵充宇宙，按剑待烟尘。
权术轻三表，韬铃贵五申。
招怀及蛮徼，指顾下洮岷。
文诰传荒服，天声压外邻。
捷书连岁上，故壤一朝新。
计费千金易，论功百胜频。
征衣空杼轴，战骨委荆榛。
水旱干坤惨，锥刀畎亩贫。
人情危欲镇，帝泽壅难均。
幸会公归国，相欢物在钧。
华心生草野，和气满枫宸。
士论归依切，风谣祷颂真。
嘉谟凭献纳，大事费经纶。
治术关休戚，规模有革因。
号寒思挟纩，引哺愿尝珍。
图治虽更化，封侯漫富民。
髙明深鉴照，密勿定咨询。
悟主言称舜，论兵谕借秦。
无为羣动悦，不陈四夷宾。
宝鼎千钧重，熏琴九奏纯。
放怀留化日，反掌叙彛伦。
邦体还清静，王纲务率循。
太平勋业就，寰海被尧仁。
送刘仪甫职方东归二首
作者：吕陶
朝代：宋

蓝田良玉古称珍，品属琼瑶异珷珉。纯有英华为国宝，贵无雕琢是天真。连城享价千金重，垂缫承光五采新。群后在廷皆执瑞，大圭终得奉严宸。南山苍柏自森森，长就乔枝出茂林。肃政台中思直干，孔明祠下得清阴。风云每助孤高势，霜雪难移劲挺心。大厦有成梁栋在，平时燕雀望皆深。
送刘仪甫职方东归二首·其一
作者：吕陶
朝代：宋

蓝田良玉古称珍，品属琼瑶异珷珉。纯有英华为国宝，贵无雕琢是天真。连城享价千金重，垂缫承光五采新。群后在廷皆执瑞，大圭终得奉严宸。
送刘仪甫职方东归二首·其一
作者：吕陶
朝代：宋

蓝田良玉古称珍，品属琼瑶异碔珉。
纯有英华为国宝，贵无雕琢是天真。
连城享价千金重，垂缫承光五采新。
羣后在廷皆执瑞，大圭终得奉严宸。
送刘仪甫职方东归二首·其二
作者：吕陶
朝代：宋

南山苍柏自森森，长就乔枝出茂林。
肃政台中思直干，孔明祠下得清阴。
风云毎助孤髙势，霜雪难移劲挺心。
大厦有成梁栋在，平时燕雀望皆深。
送刘仪甫职方东归二首·其二
作者：吕陶
朝代：宋

南山苍柏自森森，长就乔枝出茂林。肃政台中思直干，孔明祠下得清阴。风云每助孤高势，霜雪难移劲挺心。大厦有成梁栋在，平时燕雀望皆深。
送刘希道龙图赴秦亭
作者：吕陶
朝代：宋

君子异众人，所系惟大节。著见在功业，何尝一毫缺。幽能动金石，明可贯日月。其间有用舍，舒卷不同辙。言之尺与寻，轻重自区别。公以道德进，义操非孑孑。早岁在言路，屡补衮衣阙。一语定大计，永祚庆绵瓞。西来委重镇，远业粗施施。岷峨固不动，江汉亦澄澈。譬如公输木，巨细归檃括。又如后夔音，合止付椌楬。尔其遂生成，吾岂任呴沬。愚者多竞利，破产营酒蘖。官缗逋数万，私计鲜毫发。虽云鬻儿女，未免就缧绁。巨械压羸颈，重箠困流血。亦有冻馁毙，枯骸不藏穴。兹事关进退，闻之宜结舌。壮哉仁者勇，拜疏为论列。诏书即日下，蠲除允公说。皇慈极霶沾，治体非眇末。推此不忍心，疲瘵庶全活。方将秦川命，又仗元师钺。何时归廊庙，民望甚饥渴。天网举无外，海势包有截。威德广所被，神武专不杀。两阶虞舜舞，六月宣王伐。梯航走琛赆，早夜畏鞭挞。相因太仓粟，红腐以时发。已朽外府贯，浩荡流不竭。乘此全盛力，万事易裁割。泰山可转徙，巨浸可壅遏。深惟汉唐治，丞辅次皋卨。弱翁知故事，论议颇谆切。开府善守文，规模亦宏阔。敢告天子圣，邦基系明哲。斯言得之公，非以为容悦。
送刘希道龙图赴秦亭
作者：吕陶
朝代：宋

君子异众人，所繫惟大节。
着见在功业，何尝一毫缺。
幽能动金石，明可贯日月。
其间有用舍，舒卷不同辙。
言之尺与寻，轻重自区别。
公以道德进，义操非孑孑。
早岁在言路，屡补衮衣阙。
一语定大计，永祚庆绵瓞。
西来委重镇，远业粗施施。
岷峨固不动，江汉亦澄澈。
譬如公输木，巨细归檃括。
又如后夔音，合止付椌楬。
尔其遂生成，吾岂任呴沬。
愚者多竞利，破产营酒蘖。
官缗逋数万，私计鲜毫髮。
虽云鬻儿女，未免就缧绁。
巨械压羸颈，重棰困流血。
亦有冻馁毙，枯骸不藏穴。
兹事关进退，闻之宜结舌。
壮哉仁者勇，拜疏为论列。
诏书即日下，蠲除允公说。
皇慈极霶霑，治体非眇末。
推此不忍心，疲瘵庶全活。
方将秦川命，又仗元师钺。
何时归廊庙，民望甚饥渴。
天网举无外，海势包有截。
威德广所被，神武专不杀。
两阶虞舜舞，六月宣王伐。
梯航走琛赆，早夜畏鞭挞。
相因太仓粟，红腐以时发。
已朽外府贯，浩荡流不竭。
乘此全盛力，万事易裁割。
泰山可转徙，巨浸可壅遏。
深惟汉唐治，丞辅次皋卨。
弱翁知故事，论议颇谆切。
开府善守文，规模亦宏阔。
敢告天子圣，邦基繫明哲。
斯言得之公，非以为容悦。
送吴龙图仲庶赴江宁
作者：吕陶
朝代：宋

方域开全晋，权纲委巨公。
深仁吾所导，实惠尔常蒙。
旷阔归儒术，周流见治功。
蠢生无不赡，豪利岂须笼。
金糓边屯鋭，农桑汉地丰。
颂声如响答，和气与春融。
天下殊庸冠，朝廷伟望隆。
咨询怀旧德，付畀出清衷。
禁直图书近，龎恩屏翰崇。
乡衣新粲锦，郡轼再凭熊。
自昔金陵盛，于今玉节雄。
江山三国势，台殿六朝风。
地胜名区在，时移往事空。
贡先淮甸入，化接海隅同。
封宇绥安外，烟波赋咏中。
民瞻深繫属，国论素探穷。
此日留藩镇，何时补上聪。
钧衡须远业，药石仰真忠。
孰谓劳申伯，前知用弱翁。
南归勿迟久，登弼代天工。
送吴龙图仲庶赴江宁
作者：吕陶
朝代：宋

方域开全晋，权纲委巨公。深仁吾所导，实惠尔常蒙。旷阔归儒术，周流见治功。蠢生无不赡，豪利岂须笼。金谷边屯锐，农桑汉地丰。颂声如响答，和气与春融。天下殊庸冠，朝廷伟望隆。咨询怀旧德，付畀出清衷。禁直图书近，庞恩屏翰崇。乡衣新粲锦，郡轼再凭熊。自昔金陵盛，于今玉节雄。江山三国势，台殿六朝风。地胜名区在，时移往事空。贡先淮甸入，化接海隅同。封宇绥安外，烟波赋咏中。民瞻深系属，国论素探穷。此日留藩镇，何时补上聪。钧衡须远业，药石仰真忠。孰谓劳申伯，前知用弱翁。南归勿迟久，登弼代天工。
送吴龙图归阙
作者：吕陶
朝代：宋

蜀山千寻立，奇势凌穹苍。岷水万里走，怒流吞沧浪。南连楚越腹，北际秦陇吭。乾坤所造作，险固天下彊。四境高与深，沃野蟠中央。天时少凶旱，地力宜耕桑。生齿万亿计，赀货丰且穰。运载实内府，重车不停箱。公廪己腐粟，私家始馀粮。恬然礼义俗，杳在无何乡。王泽或壅闭，土风亦悲凉。所以二僭伪，草木罹凋伤。继有三盗起，氛埃屡飞飏。耳目殊未远，本末犹可详。朝廷任连帅，指顾宁一方。圣造尔莫测，恩波但流长。我公来息蕃，琴瑟更而张。至诚极恺悌，大事费忖量。澄挠孰清浊，中和匪柔刚。蜀人自荷戴，颂口殊锵洋。仰公若梁栋，爱公比琳琅。谓宜立大厦，岂特为圭璋。愿公保遐福，坚厚如陵冈。期公享眉寿，岁月过绮黄。或吐药石论，百脉除膏肓。或执陶冶柄，四序时雨旸。歌德动金石，书勋满旂常。舆意信如此，惟公协行藏。清风耸朝野，阔步由康庄。昔为御史时，率先问豺狼。及其按河患，巨奸缩锋铓。边兵好掎角，公令无出疆。狱奏或反汗，公嗟为飞章。斯事最卓荦，辉耀日月旁。平生宝大节，安肯差毫芒。都俞既会合，事业尤辉光。盖以大臣道，施之辅虞唐。雅意有馀裕，玩占得黄裳。此语知者重，不惟谈否臧。稽首告天子，高贤民所望。
送吴龙图归阙
作者：吕陶
朝代：宋

蜀山千寻立，奇势凌穹苍。
岷水万里走，怒流吞沧浪。
南连楚越腹，北际秦陇吭。
干坤所造作，险固天下彊。
四境高与深，沃野蟠中央。
天时少凶旱，地力宜耕桑。
生齿万亿计，赀货丰且穰。
运载实内府，重车不停箱。
公廪己腐粟，私家始余粮。
恬然礼义俗，杳在无何乡。
王泽或壅闭，土风亦悲凉。
所以二僭僞，草木罹凋伤。
继有三盗起，氛埃屡飞扬。
耳目殊未远，本末犹可详。
朝廷任连帅，指顾宁一方。
圣造尔莫测，恩波但流长。
我公来息蕃，琴瑟更而张。
至诚极恺悌，大事费忖量。
澄挠孰清浊，中和匪柔刚。
蜀人自荷戴，颂口殊锵洋。
仰公若梁栋，爱公比琳琅。
谓宜立大厦，岂特为圭璋。
愿公保遐福，坚厚如陵冈。
期公享眉寿，岁月过绮黄。
或吐药石论，百脉除膏肓。
或执陶冶柄，四序时雨旸。
歌德动金石，书勋满旗常。
舆意信如此，惟公协行藏。
清风耸朝野，阔步由康庄。
昔为御史时，率先问豺狼。
及其按河患，巨姦缩锋铓。
边兵好掎角，公令无出疆。
狱奏或反汗，公嗟为飞章。
斯事最卓荦，辉耀日月旁。
平生宝大节，安肯差毫芒。
都俞既会合，事业尤辉光。
盖以大臣道，施之辅虞唐。
雅意有余裕，玩占得黄裳。
此语知者重，不惟谈否臧。
稽首告天子，高贤民所望。
送周思道郎中通理益昌
作者：吕陶
朝代：宋

闽见冤魄久艰伸，吾以仁心济不仁。十室苟能全一子，万家无虑活千人。于公治狱门生相，韩厥成功世有民。阴德所施阳报在，莫叹孤宦老朝绅。
送周思道郎中通理益昌
作者：吕陶
朝代：宋

闽见冤魄久艰伸，吾以仁心济不仁。
十室苟能全一子，万家无虑活千人。
于公治狱门生相，韩厥成功世有民。
阴德所施阳报在，莫嘆孤宦老朝绅。
送周茂叔殿丞
作者：吕陶
朝代：宋

高帆扬汉水，六月南风温。
下流乘涨怒，一日千里奔。
湍威雷霆繫，石势龙虎蹲。
漂摇波涛际，渺漫天地昏。
君心浩溟渤，目笑众水烦。
外任安济德，中养澄静源。
青云露三峡，寄傲开琴樽。
白日满平楚，放怀清梦魂。
夷险既一致，卷舒惟义存。
未易泛沧浪，时平斯道尊。
送周茂叔殿丞
作者：吕陶
朝代：宋

高帆飏汉水，六月南风温。下流乘涨怒，一日千里奔。湍威雷霆系，石势龙虎蹲。漂摇波涛际，渺漫天地昏。君心浩溟渤，目笑众水烦。外任安济德，中养澄静源。青云露三峡，寄傲开琴樽。白日满平楚，放怀清梦魂。夷险既一致，卷舒惟义存。未易泛沧浪，时平斯道尊。
送唐君益
作者：吕陶
朝代：宋

朝家设贤科，留意在豪彦。
三道询天人，万言极贯变。
国论庶有补，谋身非自荐。
昧者鲜知此，荣禄生贪羡。
讨论遗本原，文采事藻绚。
假之为捷涂，得以步华选。
亦有附羣邪，藉以肆绮辩。
心迹既自异，事业安可见。
遂令权贵人，待物少明辨。
概为天下材，皆同秦士贱。
夫君非好名，力学久忘倦。
天资固彊直，道业益丰羡。
纯如后夔音，发若老羿箭。
深有启沃诚，恬无宠荣恋。
时事方艰虞，干心屡告谴。
远忧何时已，长策殊未献。
期君为国医，起疾须瞑眩。
送唐君益
作者：吕陶
朝代：宋

朝家设贤科，留意在豪彦。三道询天人，万言极贯变。国论庶有补，谋身非自荐。昧者鲜知此，荣禄生贪羡。讨论遗本原，文采事藻绚。假之为捷涂，得以步华选。亦有附群邪，藉以肆绮辩。心迹既自异，事业安可见。遂令权贵人，待物少明辨。概为天下材，皆同秦士贱。夫君非好名，力学久忘倦。天资固彊直，道业益丰羡。纯如后夔音，发若老羿箭。深有启沃诚，恬无宠荣恋。时事方艰虞，乾心屡告谴。远忧何时已，长策殊未献。期君为国医，起疾须瞑眩。
送唐诚老秘丞
作者：吕陶
朝代：宋

越溪千里碧滔滔，匹马西游岂惮劳。文牍甚稀如吏隐，江山有助作诗豪。和风尽日生眉宇，白发何年上鬓毛。好向尧庭露华彩，韶音方奏德辉高。
送唐诚老秘丞
作者：吕陶
朝代：宋

越溪千里碧滔滔，匹马西游岂惮劳。
文牍甚稀如吏隐，江山有助作诗豪。
和风尽日生眉宇，白髪何年上鬓毛。
好向尧庭露华彩，韶音方奏德辉髙。
送师厚
作者：吕陶
朝代：宋

毳冕登车后，薫琴易柱时。
遐方新视听，赤子繫安危。
罗网难投足，锥刀渐削肌。
激昂忠论发，络绎奏封驰。
有意同休戚，无心计险夷。
海倾身亦御，山转力须支。
沸鼎忧鱼烂，沈疴待药治。
正邪双辩起，义利两涂知。
帝德终柔远，天聪善听卑。
丁宁询使指，劳来及坤维。
大法图公共，憸言恶诡随。
弊从经岁积，恩许一朝釐。
治体今殊昔，仁声喜换悲。
方期讲原本，何暇语毫釐。
虎噬犹吾怯，蝇营漫尔为。
阴功符监佑，直道拥祥禧。
行色青云栈，英游白玉迟。
是非都一笑，归旆卷晴曦。
送师厚
作者：吕陶
朝代：宋

毳冕登车后，薰琴易柱时。遐方新视听，赤子系安危。罗网难投足，锥刀渐削肌。激昂忠论发，络绎奏封驰。有意同休戚，无心计险夷。海倾身亦禦，山转力须支。沸鼎忧鱼烂，沈疴待药治。正邪双辩起，义利两涂知。帝德终柔远，天聪善听卑。丁宁询使指，劳来及坤维。大法图公共，憸言恶诡随。弊从经岁积，恩许一朝釐。治体今殊昔，仁声喜换悲。方期讲原本，何暇语毫釐。虎噬犹吾怯，蝇营漫尔为。阴功符监佑，直道拥祥禧。行色青云栈，英游白玉迟。是非都一笑，归旆卷晴曦。
送张子公
作者：吕陶
朝代：宋

康定用兵日，府谷尤孤危。
属当治安久，多事尽废隳。
三面枕贼境，平易如通逵。
重城辄议葺，浮论多背驰。
贤哉光禄公，定虑先本基。
百堵大兴作，据险成藩篱。
城完贼已至，善守莫敢窥。
泉源众所汲，公为亲解围。
兵势弱不振，公能屡张威。
贼退城可处，生聚始有归。
于今三十年，功勋书鼎彛。
边人毎记忆，言者感涕挥。
近日羽书至，讨伐加羌夷。
庙算出帷幄，王师整熊罴。
壮夫思报国，志士窃忧时。
寒日朝惨淡，凄风夜号悲。
昔人何卓荦，往事可追维。
夫君实贤嗣，仕宦图奋飞。
家声贵不坠，儒学当有为。
归欤自磨砺，门阀增光辉。
送张子公
作者：吕陶
朝代：宋

康定用兵日，府谷尤孤危。属当治安久，多事尽废隳。三面枕贼境，平易如通逵。重城辄议葺，浮论多背驰。贤哉光禄公，定虑先本基。百堵大兴作，据险成藩篱。城完贼已至，善守莫敢窥。泉源众所汲，公为亲解围。兵势弱不振，公能屡张威。贼退城可处，生聚始有归。于今三十年，功勋书鼎彝。边人每记忆，言者感涕挥。近日羽书至，讨伐加羌夷。庙算出帷幄，王师整熊罴。壮夫思报国，志士窃忧时。寒日朝惨淡，凄风夜号悲。昔人何卓荦，往事可追维。夫君实贤嗣，仕宦图奋飞。家声贵不坠，儒学当有为。归欤自磨砺，门阀增光辉。
送张景元
作者：吕陶
朝代：宋

方域提权重，朝廷择士尊。纲疏因正纪，流洁为澄源。寒日风威静，熙阳气序温。人知廉使体，物荷圣皇恩。清辔才周境，归途已驾辕。光华三节瑞，邃密九重阍。韶集丹山凤，云升北海鲲。闻公难避让，天下尽元元。
送张景元
作者：吕陶
朝代：宋

方域提权重，朝廷择士尊。
纲疏因正纪，流洁为澄源。
寒日风威静，熙阳气序温。
人知廉使体，物荷圣皇恩。
清辔纔周境，归途已驾辕。
光华三节瑞，邃密九重阍。
韶集丹山鳯，云升北海鲲。
闻公难避让，天下尽元元。
送张静之少卿东归
作者：吕陶
朝代：宋
体裁：七言律诗

礼寺居卿宠搢绅，若求清议尚沈沦。三千里外甘投足，四十年前已化鳞。何必万钟如己欲，好将一笑寓天真。当时共献藏珠赋，寿考康宁有几人。
送张颖达屯田
作者：吕陶
朝代：宋

西风猎猎马骎骎，极目归途寄静吟。美玉自藏圭璧用，寒松偏有雪霜心。皆知旧德淹郎署，合宠耆儒镇士林。势利竞驰孤介少，为怀清谊动离襟。
送张颖达屯田
作者：吕陶
朝代：宋

西风猎猎马骎骎，极目归途寄静呤。
美玉自藏圭璧用，寒松偏有雪霜心。
皆知旧德淹郎署，合宠耆儒镇士林。
势利竞驰孤介少，为怀清谊动离襟。
送戴正仲大夫归玉局
作者：吕陶
朝代：宋
体裁：七言律诗

请得琳宫别未央，西行行色重增光。官曹冷淡如逋客，风物鲜明类故乡。归去林泉谋已定，閒中诗酒味偏长。市桥侧畔邻居日，应许过从亦道装。
送文达甫赞善
作者：吕陶
朝代：宋

洪河一曲晋溪滨，自有余波及四邻。
循吏风声今慕昔，淡交情味故如新。
江山极目登临远，岁月惊心聚散频。
无限名园费吟赏，化工偏与洛阳春。
送文达甫赞善
作者：吕陶
朝代：宋

洪河一曲晋溪滨，自有馀波及四邻。循吏风声今慕昔，淡交情味故如新。江山极目登临远，岁月惊心聚散频。无限名园费吟赏，化工偏与洛阳春。
送曹宪州
作者：吕陶
朝代：宋
体裁：七言律诗

山头红日照红旌，祖席仍歌塞上行。慷慨有心终破敌，燕閒无事暂专城。朔风动色骅骝健，秋水澄光宝剑轻。万一羽书飞到郡，定烦方略取功名。
送曾尉赴汉初
作者：吕陶
朝代：宋

前年到官殊未久，君亦东来为我友。握手一笑万愁宽，平日语言期白首。山深县僻庶事荒，虽植嘉苗半稂莠。我无长术刬芽檗，坐见斯民颜甚厚。君有豪才生显家，未涉要津甘五斗。巳将客意同休戚，复视世途均好丑。咄嗟吾属皆壮年，当学古人所无苟。劳生险易固多岐，未必功名垂不朽。自知物理难揆量，惟励身规务恃守。丈夫实蕴四方志，方虔君命方趋走。崎岖一邑勿云远，赤子欢迎如父母。铜梁春晚亦开花，猛驾归轩会文酒。
送曾尉赴汉初
作者：吕陶
朝代：宋

前年到官殊未久，君亦东来为我友。
握手一笑万愁寛，平日语言期白首。
山深县僻庶事荒，虽植嘉苗半稂莠。
我无长术刬芽蘗，坐见斯民颜甚厚。
君有豪才生显家，未涉要津甘五斗。
巳将客意同休戚，復视世途均好丑。
咄嗟吾属皆壮年，当学古人所无苟。
劳生险易固多岐，未必功名垂不朽。
自知物理难揆量，惟励身规务恃守。
丈夫实藴四方志，方虔君命方趋走。
崎岖一邑勿云远，赤子欢迎如父母。
铜梁春晚亦开花，猛驾归轩会文酒。
送李公择同年赴嘉倅
作者：吕陶
朝代：宋

极目三峨顶，浓岚切沓冥。宦心甘似水，亲发己如星。寿几陪春斝，吟斋息昼铃。何须二千石，旟隼衒丹青。
送李公择同年赴嘉倅
作者：吕陶
朝代：宋

极目三峨顶，浓岚切沓冥。
宦心甘似水，亲髪己如星。
寿几陪春斝，吟斋息昼铃。
何须二千石，旟隼衒丹青。
送李宝之
作者：吕陶
朝代：宋
体裁：七言律诗

流落文场晚得名，十年犹未脱铨衡。轩昂本为太平起，愤叹却因多难成。方略满怀期树立，尘埃蒙袂且将迎。由来不遇须藏器，岂是佯愚学宁生。
送李宝文还朝
作者：吕陶
朝代：宋

使华西指主恩深，又见鰲头此镇临。
十载星霜皆化日，百城桃李尽秾阴。
层霄自得翱翔路，止水难摇淡静心。
全蜀苍黔共倾耳，即闻和气入熏琴。
送李宝文还朝
作者：吕陶
朝代：宋

使华西指主恩深，又见鳌头此镇临。十载星霜皆化日，百城桃李尽秾阴。层霄自得翱翔路，止水难摇淡静心。全蜀苍黔共倾耳，即闻和气入薰琴。
送李镇北归
作者：吕陶
朝代：宋

昔为并晋游，识子十数载。
当时乡曲誉，学行已可爱。
公卿察亷孝，一命果霑霈。
飘然从宦游，万里适剑外。
标操本孤直，锋棱苦磨淬。
研味冰蘖间，规为准绳内。
素节虽有常，往往骇流辈。
违顺既殊途，指此作瑕颣。
好恶贵必察，丁宁昔贤诲。
羣言徒尔为，终有公议在。
北归太行道，极顶见嵩岱。
下视丘与阜，岌屹殊琐碎。
洪河天外来，势欲浮大块。
吁嗟众流小，奔走争合汇。
长吟助超轶，壮气增感慨。
善恶忌太明，与夺宜少晦。
此语所繫重，非特论进退。
数路盛得人，期君赴亨会。
送李镇北归
作者：吕陶
朝代：宋

昔为并晋游，识子十数载。当时乡曲誉，学行已可爱。公卿察廉孝，一命果沾霈。飘然从宦游，万里适剑外。标操本孤直，锋棱苦磨淬。研味冰蘖间，规为准绳内。素节虽有常，往往骇流辈。违顺既殊途，指此作瑕颣。好恶贵必察，丁宁昔贤诲。群言徒尔为，终有公议在。北归太行道，极顶见嵩岱。下视丘与阜，岌屹殊琐碎。洪河天外来，势欲浮大块。吁嗟众流小，奔走争合汇。长吟助超轶，壮气增感慨。善恶忌太明，与夺宜少晦。此语所系重，非特论进退。数路盛得人，期君赴亨会。
送杜常
作者：吕陶
朝代：宋
体裁：五言律诗

壮士轩昂早，穷涂蹭蹬多。直将天命说，其奈客愁何。晚岁饶归兴，青春亦浩歌。旧溪如何守，应便挂渔蓑。
送杜翁东行
作者：吕陶
朝代：宋

我为怀安官，君作什邡令。
封疆苦不远，音驿稍频併。
乘閒强吟诗，寄去同赋咏。
其言类谐谑，间或有讥病。
蒙君屡酬答，往问復来聘。
长谣颇壮赡，短语亦清劲。
大率如为人，圭璋有余莹。
得之每急读，醉魄时暂醒。
方从文字乐，忽尔报成政。
秋风飘行色，万里去意迥。
知君最留滞，文价早驰骋。
策名二十载，位未立朝廷。
一官奚足论，百态委前定。
自古有通塞，谁与造物争。
任此不繫舟，所至遂游泳。
西山白云起，回首念温凊。
恭闻陛前语，归拜堂上庆。
仆驭倦游否，尘中多捷径。
送杜翁东行
作者：吕陶
朝代：宋

我为怀安官，君作什邡令。封疆苦不远，音驿稍频并。乘閒强吟诗，寄去同赋咏。其言类谐谑，间或有讥病。蒙君屡酬答，往问复来聘。长谣颇壮赡，短语亦清劲。大率如为人，圭璋有馀瑩。得之每急读，醉魄时暂醒。方从文字乐，忽尔报成政。秋风飘行色，万里去意迥。知君最留滞，文价早驰骋。策名二十载，位未立朝廷。一官奚足论，百态委前定。自古有通塞，谁与造物争。任此不系舟，所至遂游泳。西山白云起，回首念温凊。恭闻陛前语，归拜堂上庆。仆驭倦游否，尘中多捷径。
送杜翁东行
作者：吕陶
朝代：宋
体裁：古风

我为怀安官，君作什邡令。封疆苦不远，音驿稍频并。乘閒强吟诗，寄去同赋咏。其言类谐谑，间或有讥病。蒙君屡酬答，往问复来聘。长谣颇壮赡，短语亦清劲。大率如为人，圭璋有馀莹。得之每急读，醉魄时暂醒。方从文字乐，忽尔报成政。秋风飘行色，万里去意迥。知君最留滞，文价早驰骋。策名二十载，位未立朝廷。一官奚足论，百态委前定。自古有通塞，谁与造物争。任此不系舟，所至遂游泳。西山白云起，回首念温凊。恭闻陛前语，归拜堂上庆。仆驭倦游否，尘中多捷径。
送杨圣愈口中赴益倅
作者：吕陶
朝代：宋

画辕曾记到西州，莫为题舆厌滞留。
官况优如支郡乐，风光浑似昔年游。
日无余事知閒暇，时有清呤竞唱酬。
政绩易成恩典在，天涯不觉两经秋。
送杨圣愈口中赴益倅
作者：吕陶
朝代：宋

画辕曾记到西州，莫为题舆厌滞留。官况优如支郡乐，风光浑似昔年游。日无馀事知閒暇，时有清吟竞唱酬。政绩易成恩典在，天涯不觉两经秋。
送杨日卿移任潘原
作者：吕陶
朝代：宋
体裁：五言律诗

谪宦成流落，移官自宠恩。穷通虽异迹，得丧尽忘言。车马动行色，江山劳别魂。关西三十世，祠下见云孙。
送杨秘丞赴戎南倅
作者：吕陶
朝代：宋

万里南溪水，滔滔逼郡城。四时多雨气，终日是江声。蛮市烟中合，山畴火后耕。孤村随溉断，绝嶂与云平。甲冷三冬戍，烽高半夜惊。盛朝咨镇守，别乘委才明。爱日迎舟楫，春风卷旆旌。兰陔新膳洁，花县旧阴成。荔子琼瑶破，藤梢琥珀倾。羁怀休念远，浅醉易忘情。宦况如邮传，年华似送迎。笑谈聊布政，閒暇亦论兵。僻地非通辙，层霄有去程。行闻海沂咏，流入竹枝清。
送杨秘丞赴戎南倅
作者：吕陶
朝代：宋

万里南溪水，滔滔逼郡城。
四时多雨气，终日是江声。
蛮市烟中合，山畴火后耕。
孤村随漑断，绝嶂与云平。
甲冷三冬戍，烽髙半夜惊。
盛朝咨镇守，别乘委才明。
爱日迎舟檝，春风卷旆旌。
兰陔新膳洁，花县旧阴成。
荔子琼瑶破，藤梢琥珀倾。
羁怀休念远，浅醉易忘情。
宦况如邮传，年华似送迎。
笑谈聊布政，閒暇亦论兵。
僻地非通辙，层霄有去程。
行闻海沂咏，流入竹枝清。
送永康司理张思纯东归
作者：吕陶
朝代：宋

曾把丛蓍叩大钧，少逢升渐屡逢屯。平生道在惟藏器，今日途穷耻问津。万事感怀归白发，九衢欺客是红尘。何须便作林泉计，未必文章误此身。
送永康司理张思纯东归
作者：吕陶
朝代：宋

曾把丛蓍叩大钧，少逢升渐屡逢屯。
平生道在惟藏器，今日途穷耻问津。
万事感怀归白髪，九衢欺客是红尘。
何须便作林泉计，未必文章误此身。
送江巨源奉议
作者：吕陶
朝代：宋

吴会儒林胜，坤维使节雄。人谁攀景躅，物自得清风。缫玉尘埃外，冰壶恺悌中。教源资浚遵，治具费磨砻。举向权衡见，难相畛域穷。章传青琐闼，梦彻紫真宫。自昔文章手，能成造化功。夷途方阔步，公论况佥同。昼永朝绅接，天高奏牍通。平生先远业，有以助尧聪。
送江巨源奉议
作者：吕陶
朝代：宋

吴会儒林胜，坤维使节雄。
人谁攀景躅，物自得清风。
缫玉尘埃外，冰壶恺悌中。
教源资浚遵，治具费磨砻。
举向权衡见，难相畛域穷。
章传青琐闼，梦彻紫真宫。
自昔文章手，能成造化功。
夷途方阔步，公论况佥同。
昼永朝绅接，天髙奏牍通。
平生先远业，有以助尧聪。
送淳于温其
作者：吕陶
朝代：宋
体裁：七言律诗

五陵豪客揽归鞍，行矣休嗟蜀道难。世治不须专将阃，才雄自可陟诗坛。虎符金印亨途在，夜笛秋琴逸气安。至宝投人犹按剑，慎将骚雅载毫端。
送王侍禁
作者：吕陶
朝代：宋
体裁：五言律诗

塞上青云暗，天涯碧草微。人情殊念远，客意自怀归。孤宦甘循默，亨涂会奋飞。田游如入蜀，肯鸟亦庭闱。
送王昌州屯田
作者：吕陶
朝代：宋

百里邻疆宇，详闻懿迹多。本原由简厚，论议必中和。平日春阳爱，斯民德泽歌。藩宣聊息偃，名教足逶迤。远业今犹郁，亨涂去若何。蓬仙终到海，轩凤必巢阿。裁割神锋举，光辉国鉴磨。公乎难隐让，忠义贵无他。
送王昌州屯田
作者：吕陶
朝代：宋

百里邻疆宇，详闻懿迹多。
本原由简厚，论议必中和。
平日春阳爱，斯民德泽歌。
藩宣聊息偃，名教足逶迤。
远业今犹郁，亨涂去若何。
蓬仙终到海，轩鳯必巢阿。
裁割神锋举，光辉国鑑磨。
公乎难隐让，忠义贵无他。
送皇甫秉彛殿丞
作者：吕陶
朝代：宋

征车千里极关河，特遣离怀赋绿波。
晚节不随华髪变，归装还载异书多。
云霄有约增攀望，文酒相逢异啸歌。
若相清朝许投笔，生平孤剑愿重磨。
送皇甫秉彝殿丞
作者：吕陶
朝代：宋

征车千里极关河，特遣离怀赋绿波。晚节不随华发变，归装还载异书多。云霄有约增攀望，文酒相逢异啸歌。若相清朝许投笔，生平孤剑愿重磨。
送秦漕归淮南
作者：吕陶
朝代：宋

袭得芝兰一室熏，更将三美向谁论。
光辉自可夸僚友，契爱犹能及子孙。
金节暂求康尔俗，锦衣归去大吾门。
西南终是天涯远，却羡鸾凰集九阍。
送秦漕归淮南
作者：吕陶
朝代：宋

袭得芝兰一室薰，更将三美向谁论。光辉自可誇僚友，契爱犹能及子孙。金节暂求康尔俗，锦衣归去大吾门。西南终是天涯远，却羡鸾凰集九阍。
送秭归胡宜甫
作者：吕陶
朝代：宋

京洛前年困客尘，孤舟今去楚江滨。位无高下在行己，邑有政刑宜福民。人子欢心怜白发，壮夫幽抱感青春。弦歌已治庭闱乐，休说穷通问大钧。
送秭归胡宜甫
作者：吕陶
朝代：宋

京洛前年困客尘，孤舟今去楚江滨。
位无高下在行己，邑有政刑宜福民。
人子欢心怜白髪，壮夫幽抱感青春。
弦歌已治庭闱乐，休说穷通问大钧。
送程彛仲赴东川教授
作者：吕陶
朝代：宋

与君同县又同甲，家世相同学为业。
陪从最旧今老矣，四十余年如一霎。
吁嗟先德去已久，后嗣皆能守家法。
君之一第得稍晚，更向小官勤检押。
乡闾执友在嗣禁，奉诏亲题荐贤剳。
美材犹未立朝庭，归驭依然走川峡。
文章近岁颇颓靡，庠序得人须镇压。
欲疏密网在提纲，思遏狂澜当下闸。
由来文党俗寝盛，定见子昂才不乏。
羡君高堂有慈母，日侍欢颜问单夹。
宝笺银络累年封，他日恩书应满匣。
圣君文母切求治，数路招来不为狭。
读书到老必有用，一发胸中补熙洽。
乔松千丈雪中青，肯向西风感衰飒。
送程彝仲赴东川教授
作者：吕陶
朝代：宋

与君同县又同甲，家世相同学为业。陪从最旧今老矣，四十馀年如一霎。吁嗟先德去已久，后嗣皆能守家法。君之一第得稍晚，更向小官勤检押。乡闾执友在嗣禁，奉诏亲题荐贤剳。美材犹未立朝庭，归驭依然走川峡。文章近岁颇颓靡，庠序得人须镇压。欲疏密网在提纲，思遏狂澜当下闸。由来文党俗寝盛，定见子昂才不乏。羡君高堂有慈母，日侍欢颜问单裌。宝笺银络累年封，他日恩书应满匣。圣君文母切求治，数路招来不为狭。读书到老必有用，一发胸中补熙洽。乔松千丈雪中青，肯向西风感衰飒。
送穆伯通归成都二首
作者：吕陶
朝代：宋

宦游无著任东西，通塞惟将物理齐。平日风波方舣棹，经年桃李又成蹊。尘埃易没千金剑，霄汉谁为数尺梯。三驿锦江归去近，知君不厌子规啼。欲赋长谣赠别君，不胜离绪懒条陈。读书有感旧循吏，对酒无悰少故人。事往何须嗟蹭蹬，时来应是起沈沦。石城山下西南望，更约瓜期在早春。
送穆伯通归成都二首·其一
作者：吕陶
朝代：宋

宦游无着任东西，通塞惟将物理齐。
平日风波方舣棹，经年桃李又成蹊。
尘埃易没千金剑，霄汉谁为数尺梯。
三驿锦江归去近，知君不厌子规啼。
送穆伯通归成都二首·其一
作者：吕陶
朝代：宋

宦游无著任东西，通塞惟将物理齐。平日风波方舣棹，经年桃李又成蹊。尘埃易没千金剑，霄汉谁为数尺梯。三驿锦江归去近，知君不厌子规啼。
送穆伯通归成都二首·其二
作者：吕陶
朝代：宋
体裁：七言律诗

欲赋长谣赠别君，不胜离绪懒条陈。读书有感旧循吏，对酒无悰少故人。事往何须嗟蹭蹬，时来应是起沈沦。石城山下西南望，更约瓜期在早春。
送穆伯通归成都二首王定国北归过衡阳惠示四诗其聚散忧乐之兴尽矣率赓二篇可资笑噱·其一
作者：吕陶
朝代：宋
体裁：七言律诗

腊寒尝醉蒲桃酒，春霁空摇舴艋船。倦客偶来皆失路，故人相值似逢仙。半生感事惊残梦，两世知音话宿缘。闻说三槐长秀茂，子孙才业信家传。
送翰林范侍郎
作者：吕陶
朝代：宋

进退为大节，君子贵其全。
献替实大事，良臣所宜先。
二者苟一失，胡得称至贤。
况乃势利诱，中性殊易迁。
趋时或勇鋭，顾义少悫坚。
昆山有良玉，烈燄不敢燔。
太华有苍松，严霜岂能干。
公以学行起，华涂三十年。
器业饱夔卨，文章富云渊。
徐行自廊庙，羣望惟陶甄。
适会熏风琴，为民更五弦。
洁情思恤物，有道当危言。
一旦谢簪绂，易若忘蹄筌。
冥鸿扬云霄，老鹤得芝田。
天真适旷荡，世网脱拘牵。
安居返故里，盛事光尘寰。
父老相叹诧，谓公乃神仙。
士林素矜式，仰公如绮园。
试阅前代史，昔人难比肩。
尝闻乔与固，精诚动皇干。
愿仗至忠力，区区塞奔川。
不幸遭戮辱，何由老林泉。
徒使国士泪，至今为之潸。
又闻广与受，知止皆求还。
都门祖帐盛，乡里千金捐。
青以大论议，寂寞空简编。
犹有绘画手，屡将丹青传。
四士所出处，得之皆一偏。
惟公逢圣明，雍容卷舒间。
任职思补报，乞身享安閒。
素履莹如玉，贵名重于山。
知公享寿考，歳月方遐延。
壮容换老骨，绿髪藏华颠。
谅公保福祚，子孙庆绵绵。
高门纳驷马，旧物还青毡。
令德终报验，化工可推研。
小智泥畛域，通怀究渊源。
方尔泥物我，其谁计寒暄。
超遥诚自得，局缩亦徒然。
再拜远门下，长吟歌此篇。
送翰林范侍郎
作者：吕陶
朝代：宋

进退为大节，君子贵其全。献替实大事，良臣所宜先。二者苟一失，胡得称至贤。况乃势利诱，中性殊易迁。趋时或勇锐，顾义少悫坚。昆山有良玉，烈燄不敢燔。太华有苍松，严霜岂能干。公以学行起，华涂三十年。器业饱夔卨，文章富云渊。徐行自廊庙，群望惟陶甄。适会薰风琴，为民更五弦。洁情思恤物，有道当危言。一旦谢簪绂，易若忘蹄筌。冥鸿飏云霄，老鹤得芝田。天真适旷荡，世网脱拘牵。安居返故里，盛事光尘寰。父老相叹诧，谓公乃神仙。士林素矜式，仰公如绮园。试阅前代史，昔人难比肩。尝闻乔与固，精诚动皇乾。愿仗至忠力，区区塞奔川。不幸遭戮辱，何由老林泉。徒使国士泪，至今为之潸。又闻广与受，知止皆求还。都门祖帐盛，乡里千金捐。青以大论议，寂寞空简编。犹有绘画手，屡将丹青传。四士所出处，得之皆一偏。惟公逢圣明，雍容卷舒间。任职思补报，乞身享安閒。素履瑩如玉，贵名重于山。知公享寿考，岁月方遐延。壮容换老骨，绿发藏华颠。谅公保福祚，子孙庆绵绵。高门纳驷马，旧物还青毡。令德终报验，化工可推研。小智泥畛域，通怀究渊源。方尔泥物我，其谁计寒暄。超遥诚自得，局缩亦徒然。再拜远门下，长吟歌此篇。
送翰林范侍郎
作者：吕陶
朝代：宋
体裁：古风

进退为大节，君子贵其全。献替实大事，良臣所宜先。二者苟一失，胡得称至贤。况乃势利诱，中性殊易迁。趋时或勇锐，顾义少悫坚。昆山有良玉，烈燄不敢燔。太华有苍松，严霜岂能干。公以学行起，华涂三十年。器业饱夔卨，文章富云渊。徐行自廊庙，群望惟陶甄。适会薰风琴，为民更五弦。洁情思恤物，有道当危言。一旦谢簪绂，易若忘蹄筌。冥鸿飏云霄，老鹤得芝田。天真适旷荡，世网脱拘牵。安居返故里，盛事光尘寰。父老相叹诧，谓公乃神仙。士林素矜式，仰公如绮园。试阅前代史，昔人难比肩。尝闻乔与固，精诚动皇乾。愿仗至忠力，区区塞奔川。不幸遭戮辱，何由老林泉。徒使国士泪，至今为之潸。又闻广与受，知止皆求还。都门祖帐盛，乡里千金捐。青以大论议，寂寞空简编。犹有绘画手，屡将丹青传。四士所出处，得之皆一偏。惟公逢圣明，雍容卷舒间。任职思补报，乞身享安閒。素履莹如玉，贵名重于山。知公享寿考，岁月方遐延。壮容换老骨，绿发藏华颠。谅公保福祚，子孙庆绵绵。高门纳驷马，旧物还青毡。令德终报验，化工可推研。小智泥畛域，通怀究渊源。方尔泥物我，其谁计寒暄。超遥诚自得，局缩亦徒然。再拜远门下，长吟歌此篇。
送范尧夫
作者：吕陶
朝代：宋

欲赋旋归乐，翻成感遇篇。
盛时惟道在，舆诵自民传。
伊昔更张议，于今造化权。
纲条笼宇宙，号令震山川。
大略先农穑，余波及货泉。
俊豪争援世，忠亮欲回天。
暮对青蒲侧，朝留赭案前。
堪忧逐江海，犹许治蕃宣。
此地劳飞輓，何人念瘠捐。
壮心摧更激，高节困尤坚。
晚岁松方茂，洪炉燄不燃。
迂从邹叟得，勇在孟贲先。
坦若王良辙，端如后羿弦。
一毫无畏惜，千虑极哀怜。
定论予张胆，游辞彼胁肩。
尺寻难枉直，凿枘自方圆。
止沸愁烘鼎，调音耻绝弦。
汉缗寛酒榷，唐赋舍庸钱。
睿智期开允，生灵惧削朘。
弊端殊皎皎，物望甚拳拳。
白日功名久，浮云富贵迁。
万钟均廪禄，一品漫貂蝉。
傥为升沈动，谁能事业全。
寄言天下士，无愧属真贤。
送范尧夫
作者：吕陶
朝代：宋

欲赋旋归乐，翻成感遇篇。盛时惟道在，舆诵自民传。伊昔更张议，于今造化权。纲条笼宇宙，号令震山川。大略先农穑，馀波及货泉。俊豪争援世，忠亮欲回天。暮对青蒲侧，朝留赭案前。堪忧逐江海，犹许治蕃宣。此地劳飞挽，何人念瘠捐。壮心摧更激，高节困尤坚。晚岁松方茂，洪炉燄不燃。迂从邹叟得，勇在孟贲先。坦若王良辙，端如后羿弦。一毫无畏惜，千虑极哀怜。定论予张胆，游辞彼胁肩。尺寻难枉直，凿枘自方圆。止沸愁烘鼎，调音耻绝弦。汉缗宽酒榷，唐赋舍庸钱。睿智期开允，生灵惧削朘。弊端殊皎皎，物望甚拳拳。白日功名久，浮云富贵迁。万钟均廪禄，一品漫貂蝉。傥为升沈动，谁能事业全。寄言天下士，无愧属真贤。
送范希声归洛
作者：吕陶
朝代：宋
体裁：古风

策马太行道，西风动微凉。之子去意远，南望嵩洛乡。日驰百里足，急归拜高堂。天伦喜会合，亲侍生辉光。惜此暂阔别，送君乏词章。早晚揖回驭，秋深篱菊黄。
送范庠博
作者：吕陶
朝代：宋
体裁：七言律诗

十载閒经紫塞秋，辟书连上得君留。一身已共冰壶洁，八法堪同墨宝收。寿几欢心怜綵服，诗庭虚席待良筹。古今京洛风埃甚，去有亨途莫倦游。
送茹世美少卿
作者：吕陶
朝代：宋

切慕真仙理，能收至静心。纷华虽尔共，势利莫吾侵。造化归三鼎，逍遥托五禽。一言平物我，万事委浮沈。研味经翻玉，吁嗟砾变金。太霞方梦想，流水漫光阴。得郡情应乐，休官志已深。遐飞脱尘网，高视笑蹄涔。旧德淹卿寺，清风耸士林。却忧公议在，未易解朝簪。
送茹世美少卿
作者：吕陶
朝代：宋

切慕真仙理，能收至静心。
纷华虽尔共，势利莫吾侵。
造化归三鼎，逍遥託五禽。
一言平物我，万事委浮沈。
研味经翻玉，吁嗟砾变金。
太霞方梦想，流水漫光阴。
得郡情应乐，休官志已深。
遐飞脱尘网，髙视笑蹄涔。
旧德淹卿寺，清风耸士林。
却忧公议在，未易解朝簪。
送荣咨道
作者：吕陶
朝代：宋
体裁：五言律诗

并府最多士，朋游皆喜君。小官虽困俗，秀气自凌云。道远车方轧，风高酒未醺。亲闱极西望，薄霭似秋汾。
送蒋熙州
作者：吕陶
朝代：宋

昔登蒋公门，忽忽五十载。
于今见犹子，省记似前代。
庆源得余波，家范禀性诲。
笔下吐雄文，滔滔涌江海。
胸中抱英气，落落等嵩岱。
十尝试一二，卓荦已称最。
还朝纔几时，何时又补外。
河湟復古地，形势壮且大。
册府图籍存，充国城垒在。
临洮建都府，节制中机会。
守之扼喉吭，动则攻腹背。
西羌辄犯顺，种落异向背。
呼嗟秦雍间，氛祲恐未艾。
连年困飞輓，何日贮仓廥。
一病费调养，已甚其可再。
绥怀与剪荡，黑白灿利害。
吾君鑑勤远，静制六合内。
仁如天地心，万类悉容贷。
不矜灵旗伐，未奏短箫凯。
一旦春风来，生意入穷塞。
载瞻将军钺，犹识使者旆。
治边信有术，岂徒威克爱。
送蒋熙州
作者：吕陶
朝代：宋

昔登蒋公门，忽忽五十载。于今见犹子，省记似前代。庆源得馀波，家范禀性诲。笔下吐雄文，滔滔涌江海。胸中抱英气，落落等嵩岱。十尝试一二，卓荦已称最。还朝才几时，何时又补外。河湟复古地，形势壮且大。册府图籍存，充国城垒在。临洮建都府，节制中机会。守之扼喉吭，动则攻腹背。西羌辄犯顺，种落异向背。呼嗟秦雍间，氛祲恐未艾。连年困飞挽，何日贮仓廥。一病费调养，已甚其可再。绥怀与剪荡，黑白灿利害。吾君鉴勤远，静制六合内。仁如天地心，万类悉容贷。不矜灵旗伐，未奏短箫凯。一旦春风来，生意入穷塞。载瞻将军钺，犹识使者旆。治边信有术，岂徒威克爱。
送蔡帅赴平凉
作者：吕陶
朝代：宋

剑外开三蜀，回中宿万兵。
召还宜北觐，赐钺又西征。
体貌均先后，权纲一重轻。
渊衷尤慎简，舆意尚难平。
伊昔藩条振，于今治体成。
有为终简易，无迹但恢闳。
笔下销顽弊，樽前得隐情。
快如长剑立，通若巨河倾。
阔刃从虚落，醇源及物情。
山川增气象，草木遂勾萌。
暖褐三冬足，丰畴百室盈。
咏歌今父母，畏服古神明。
方幸华轮柅，俄闻瑞节迎。
渇心犹借寇，翘望欲还琼。
况復盘关路，常瞻部使旌。
十连依玉帐，一道固金城。
后诏光前出，新棠似旧荣。
于宣推德业，所至尽功名。
塞马寜非福，溟鹏岂问程。
惟期未温席，归去纂家声。
送蔡帅赴平凉
作者：吕陶
朝代：宋

剑外开三蜀，回中宿万兵。召还宜北觐，赐钺又西征。体貌均先后，权纲一重轻。渊衷尤慎简，舆意尚难平。伊昔藩条振，于今治体成。有为终简易，无迹但恢闳。笔下销顽弊，樽前得隐情。快如长剑立，通若巨河倾。阔刃从虚落，醇源及物情。山川增气象，草木遂勾萌。暖褐三冬足，丰畴百室盈。咏歌今父母，畏服古神明。方幸华轮柅，俄闻瑞节迎。渴心犹借寇，翘望欲还琼。况复盘关路，常瞻部使旌。十连依玉帐，一道固金城。后诏光前出，新棠似旧荣。于宣推德业，所至尽功名。塞马宁非福，溟鹏岂问程。惟期未温席，归去纂家声。
送道粹
作者：吕陶
朝代：宋
体裁：七言律诗

泛交如面颇纷纷，珍重贤豪有所存。高论向人须药石，壮心于俗不寒温。已怀忠孝归儒术，誓取功勋袭将门。蜀道阻长秦塞阔，夕阳芳草最销魂。
送钱端履归二曲
作者：吕陶
朝代：宋

君去金渊十五春，暂归翻是客中身。
千年丘垄胜当日，两世亲朋无几人。
麈尾幸能销白书，马蹄还厌踏红尘。
锦衣会有重来约，应笑衰翁漉酒巾。
送钱端履归二曲
作者：吕陶
朝代：宋

君去金渊十五春，暂归翻是客中身。千年丘垄胜当日，两世亲朋无几人。麈尾幸能销白昼，马蹄还厌踏红尘。锦衣会有重来约，应笑衰翁漉酒巾。
送闻人夷庚太博
作者：吕陶
朝代：宋
体裁：五言排律

邑有循良政，人持介洁心。庖刀发虚刃，庙瑟鼓遗音。閒草丰春野，修篁茂晚林。恤民中诏远，及物上恩深。岁月吴江梦，山川蜀道吟。归欤清议在，直笔待君簪。
送陈正臣游昌元
作者：吕陶
朝代：宋
体裁：七言律诗

三月狂风不惜春，客愁千斛付行人。平生操履由吾道，何日安閒遂此身。陌上纷华空白昼，山中气味少红尘。归来必遇求贤诏，莫向穷途苦问津。
道州何道士相会于途次匆匆告归余亦北还作诗致远别之意
作者：吕陶
朝代：宋
体裁：七言律诗

九疑山色望中青，似与湘江展翠屏。终日掩关澄俗虑，有时开卷读仙经。谈端往往该穷达，酒兴悠悠混醉醒。南去北归皆惜别，更嗟衰鬓尚飘萍。
道祖示及远祖刻像及唱和佳什次韵
作者：吕陶
朝代：宋

山深县古蜀江滨，往哲声华尚未湮。物外低昂应绝品，榜间廋硬亦通神。名称三凤古为瑞，书仿二家今有人。首唱继酬皆盛事，通泉从此识阳春。
道祖示及远祖刻像及唱和佳什次韵
作者：吕陶
朝代：宋

山深县古蜀江滨，往哲声华尚未湮。
物外低昂应绝品，榜间廋硬亦通神。
名称三鳯古为瑞，书仿二家今有人。
首唱继酬皆盛事，通泉从此识阳春。
道祖访赵太宾旧居惜其荒毁慨然赋诗有怀贤念往之深意次韵
作者：吕陶
朝代：宋

经济书成秘府收，依然蓬荜在岩丘。凄凉往事慵开卷，想像高风合倚楼。山色无言终日见，泉声有恨为谁留。怀贤访古閒中味，宜与诗人作胜游。
道祖访赵太宾旧居惜其荒毁慨然赋诗有怀贤念往之深意次韵
作者：吕陶
朝代：宋

经济书成秘府收，依然蓬荜在岩丘。
凄凉往事慵开卷，想像髙风合倚楼。
山色无言终日见，泉声有恨为谁留。
怀贤访古閒中味，宜与诗人作胜游。
遣兴
作者：吕陶
朝代：宋

毎嗟无计远红尘，愿读仙书学养真。
收得寸心清似水，放教双鬓白于银。
功名见误回头晚，风物相惊满眼新。
一卷黄庭有深趣，诵持聊以爱吾身。
遣兴
作者：吕陶
朝代：宋

每嗟无计远红尘，愿读仙书学养真。收得寸心清似水，放教双鬓白于银。功名见误回头晚，风物相惊满眼新。一卷黄庭有深趣，诵持聊以爱吾身。
郊祀礼成诗
作者：吕陶
朝代：宋

皇极恢临照，嘉时属盛隆。八年登至治，大祀答圆穹。并报知坤道，推尊见祖功。先期齐广殿，将旦谒真宫。杲日迎銮皎，祥云绕盖红。衣冠开秘寝，幢节下层空。东向经途近，前瞻太室崇。过门遵往德，降辂屈清躬。八圣威神在，三牲荐品丰。奉璋人左右，进俎序西东。上意精纯至，英灵顾享同。念深尧八彩，感切舜重瞳。地胜龙湾阔，尘清辇路通。綵城齐北阙，天仗转南风。旂动三辰丽，兵严万卫雄。国容殊肃穆，丘势自穹窿。虚次移铜漏，升坛俨玉珫。礼惟三献具，乐以六成终。燔燎交神听，高明鉴睿衷。冈陵均委积，箕翼等光融。海沸欢声振，天旋瑞气充。呼嵩喧宇宙，迎仗抃华戎。盛典千春备，洪恩庶汇蒙。山河皆户牖，寰海一帡幪。独运陶钧术，齐驱造化工。令行雷荐震，泽及雨其濛。苛密宽三面，幽潜达四聪。华心归茂草，蛰户启昆虫。六合澄清外，群生富寿中。愿赓成命颂，垂裕播无穷。
郊祀礼成诗
作者：吕陶
朝代：宋

皇极恢临照，嘉时属盛隆。
八年登至治，大祀答圆穹。
并报知坤道，推尊见祖功。
先期齐广殿，将旦谒真宫。
杲日迎銮皎，祥云遶盖红。
衣冠开秘寝，幢节下层空。
东嚮经途近，前赡太室崇。
过门遵往德，降辂屈清躬。
八圣威神在，三牲荐品丰。
奉璋人左右，进俎序西东。
上意精纯至，英灵顾享同。
念深尧八彩，感切舜重瞳。
地胜龙湾阔，尘清辇路通。
綵城齐北阙，天仗转南风。
旗动三辰丽，兵严万衞雄。
国容殊肃穆，丘势自穹窿。
虚次移铜漏，升坛俨玉珫。
礼惟三献具，乐以六成终。
燔燎交神听，髙明鉴睿衷。
冈陵均委积，箕翼等光融。
海沸欢声振，天旋瑞气充。
呼嵩喧宇宙，迎仗抃华戎。
盛典千春备，洪恩庶彚蒙。
山河皆户牖，寰海一帡幪。
独运陶钧术，齐驱造化工。
令行雷洊震，泽及雨其蒙。
苛密寛三面，幽潜达四聪。
华心归茂草，蛰户启昆虫。
六合澄清外，羣生富寿中。
愿赓成命颂，垂裕播无穷。
郡斋春暮
作者：吕陶
朝代：宋
体裁：七言律诗

自觉劳生万事非，宦心从此更迟迟。凄凉好饮悲春酒，閒暇犹吟送老诗。轩冕去来皆外物，云山早晚是归期。怀民报国终无术，空负惭颜对一麾。
重阳登城
作者：吕陶
朝代：宋

上得层城暂倚栏，况逢佳节万愁宽。山青水绿等閒好，酒白花黄随分欢。一月放怀能几许，九秋生感又多端。龙山胜事今何在，空使骚人赋蕙兰。
重阳登城
作者：吕陶
朝代：宋

上得层城暂倚栏，况逢佳节万愁寛。
山青水绿等閒好，酒白花黄随分欢。
一月放怀能几许，九秋生感又多端。
龙山胜事今何在，空使骚人赋蕙兰。
金州值雪留一日诘旦遂晴乃西
作者：吕陶
朝代：宋
体裁：七言绝句

山下孤城倍寂寥，行人无意暂停镳。千林万壑琼瑰满，赖有晴曦半日消。
金竹
作者：吕陶
朝代：宋

修竹已可爱，况复如黄金。天地与正色，雪霜坚此心。云芝生有节，栗玉种成林。回首渭川远，山间饶翠阴。
金竹
作者：吕陶
朝代：宋

修竹已可爱，况復如黄金。
天地与正色，雪霜坚此心。
云芝生有节，栗玉种成林。
回首渭川远，山间饶翠阴。
钟阳道中和酬辅元
作者：吕陶
朝代：宋

忽捧琼瑰俗眼惊，荷君深照旧交情。
归心自喜双亲寿，拙计难酬厚禄荣。
十舍路岐平野阔，几重村落霁烟生。
羁游毎忆家山乐，况是花时到锦城。
钟阳道中和酬辅元
作者：吕陶
朝代：宋

忽捧琼瑰俗眼惊，荷君深照旧交情。归心自喜双亲寿，拙计难酬厚禄荣。十舍路岐平野阔，几重村落霁烟生。羁游每忆家山乐，况是花时到锦城。
钱徽
作者：吕陶
朝代：宋
体裁：七言绝句

封疆万里等閒开，一日千金不吝财。持语无名求贡者，何须更入右银台。
长江道中
作者：吕陶
朝代：宋

春昼长江道，行人倦阻长。山花杂红白，垄麦半青黄。滩外邮亭出，松间县舍藏。簿书聊寓目，回辔已斜阳。
长江道中
作者：吕陶
朝代：宋

春昼长江道，行人倦阻长。
山花杂红白，壠麦半青黄。
滩外邮亭出，松间县舍藏。
簿书聊寓目，回辔已斜阳。
闻蛩和长句
作者：吕陶
朝代：宋

唧唧微吟透绮疏，乍令人意少欢娱。留连夜景萧条甚，引惹秋声迤逦殊。似向蜗庐频学啸，恐随蛙鼓亦吹竽。能鸣岂羡蚣蝑股，不语堪嗤蛱蝶须。赋就情诗感长信，惊回仙梦失苍梧。虽知物性何喧寂，应念年华却叹吁。从此渐为寒月计，凭谁与画小轩图。西堂忽起东归兴，望断青嵩接绿芜。
闻蛩和长句
作者：吕陶
朝代：宋

唧唧微呤透绮疏，乍令人意少欢娱。
留连夜景萧条甚，引惹秋声迤逦殊。
似向蜗庐频学啸，恐随蛙鼓亦吹竽。
能鸣岂羡蚣蝑股，不语堪嗤蛱蝶鬚。
赋就情诗感长信，惊回仙梦失苍梧。
虽知物性何喧寂，应念年华却嘆吁。
从此渐为寒月计，凭谁与画小轩图。
西堂忽起东归兴，望断青嵩接绿芜。
闻说一首寄与可为尧夫作
作者：吕陶
朝代：宋

闻说蓬仙作小麾，湛恩从此破羣疑。
平生直道宜三黜，自古周防用四知。
松竹何尝凋晚秀，稻梁应且续朝饥。
不须利口归豺虎，皎皎清穹未易欺。
闻说一首寄与可为尧夫作
作者：吕陶
朝代：宋

闻说蓬仙作小麾，湛恩从此破群疑。平生直道宜三黜，自古周防用四知。松竹何尝凋晚秀，稻梁应且续朝饥。不须利口归豺虎，皎皎清穹未易欺。
阳城
作者：吕陶
朝代：宋

终日衔杯酒是家，十年全不话忠邪。
一朝便伏延英阁，余力犹能坏白麻。
阳城
作者：吕陶
朝代：宋

终日衔杯酒是家，十年全不话忠邪。一朝便伏延英阁，馀力犹能坏白麻。
雄州村落
作者：吕陶
朝代：宋

家家桑枣尽成林，场圃充盈院落深。
九十余年事耕凿，不知金革到如今。
雄州村落
作者：吕陶
朝代：宋

家家桑枣尽成林，场圃充盈院落深。九十馀年事耕凿，不知金革到如今。
雪
作者：吕陶
朝代：宋

白金铺野玉堆檐，独上危亭喜再瞻。多积岂能填涧底，已高犹未累山尖。碎声著物飘来急，寒色侵人霁后添。时节霏霏未还役，贼平消息愿重占。
雪
作者：吕陶
朝代：宋

白金铺野玉堆檐，独上危亭喜再瞻。
多积岂能填涧底，已髙犹未累山尖。
碎声着物飘来急，寒色侵人霁后添。
时节霏霏未还役，贼平消息愿重占。
雪意
作者：吕陶
朝代：宋

凄风向晚来何频，潜与嘉雪为涂津。重云固结惨不动，六幕莽荡空无尘。信哉北帝举冬令，肃清万类犹时巡。人思沾被率土滨，有若渴者欲饮醇。傥施馀润及芽蘖，寸草亦望繁如茵。尝闻洛阳纵高卧，抑有郢客歌阳春。何如酒阵与之敌，却退寒色其威振。天心安肯靳一洒，化力自可周群伦。黎明忽见已盈尺，良瑞岂止山溢银。预知礼年此足贺，十空九室皆斯民。
雪意
作者：吕陶
朝代：宋

凄风向晚来何频，潜与嘉雪为涂津。
重云固结惨不动，六幕莾荡空无尘。
信哉北帝举冬令，肃清万类犹时巡。
人思沾被率土滨，有若渴者欲饮醇。
傥施余润及芽蘖，寸草亦望繁如茵。
尝闻洛阳纵高卧，抑有郢客歌阳春。
何如酒阵与之敌，却退寒色其威振。
天心安肯靳一洒，化力自可周羣伦。
黎明忽见已盈尺，良瑞岂止山溢银。
预知豊年此足贺，十空九室皆斯民。
青蝇
作者：吕陶
朝代：宋

去年十月青蝇藏，不见一点临盘觞。
高堂小会颇清洁，肴有余味酒有香。
今年四月青蝇出，竞逐腥羶夸羽翼。
纔能扰扰上罇俎，又欲营营污圭璧。
四月盛阳群物秀，十月积阴寒气候。
天时于尔本无私，尔自知时能避就。
畏途荣悴如寒暄，流俗早夜趋贵权。
一朝势去即消散，可与青蝇同日言。
青蝇
作者：吕陶
朝代：宋

去年十月青蝇藏，不见一点临盘觞。高堂小会颇清洁，肴有馀味酒有香。今年四月青蝇出，竞逐腥膻誇羽翼。才能扰扰上樽俎，又欲营营污圭璧。四月盛阳群物秀，十月积阴寒气候。天时于尔本无私，尔自知时能避就。畏途荣悴如寒暄，流俗早夜趋贵权。一朝势去即消散，可与青蝇同日言。
韩子定嘉雪应祈二首
作者：吕陶
朝代：宋

晋地素瘠埆，所忧冬气差。明神享其诚，瑞霰飘为花。轻丝瞥已没，散漫扑水涯。大片殊易积，彷佛填丘窊。饥鹰健欲击，伏虎冻不拿。北响少鸣雁，南飞绝惊鸦。肃然天地中，靡闻一声哗。楼观动晓色，江湖压晴沙。度曲宜鼓琴，卷叶难吹笳。顾此勤敛俗，趋时务耕畬。三冬苟失望，二麦将不芽。造化善从欲，沾滋罔遗遐。须为盈尺喜，勿兴祁寒嗟。清威俨开府，和气方当衙。馀润匝千里，欢声同一家。天人报应间，其速如驰车。我公心在民，致祷诚乃加。康衢有歌咏，继者惭馀哇。天道孰云远，未尝毫釐差。鉴此金石心，报之琼瑰花。旱氛涤已去，丰岁来何涯。高能累岌业，卑亦蒙污窊。密布气晃荡，急飘势奔拿。掘地得宝马，集庭瞻白鸦。岁功助发泄，民口腾欢哗。高原有瑶尘，绝漠无黄沙。山夫喜执来，戍卒愁闻笳。铁甲彼固凝，石田吾将畬。雰雰既沾足，陈根其动芽。霏霏幸还反，归路曾忘遐。待诏一何寒，映书谁肯嗟。鸣弓壮暮猎，冻鼓咽朝衙。羡君诗笔雄，退之昔名家。染翰动成集，卷轴可载车。矧此古琴操，应和无以加。雅郑本末殊，中正蒙多哇。
韩子定嘉雪应祈二首·其一
作者：吕陶
朝代：宋

晋地素瘠埆，所忧冬气差。
明神享其诚，瑞霰飘为花。
轻丝瞥已没，散漫扑水涯。
大片殊易积，彷佛填丘窊。
饥鹰健欲击，伏虎冻不拏。
北响少鸣鴈，南飞绝惊鸦。
肃然天地中，靡闻一声譁。
楼观动晓色，江湖压晴沙。
度曲宜鼓琴，卷叶难吹笳。
顾此勤敛俗，趋时务耕畬。
三冬苟失望，二麦将不芽。
造化善从欲，沾滋罔遗遐。
须为盈尺喜，勿兴祁寒嗟。
清威俨开府，和气方当衙。
余润匝千里，欢声同一家。
天人报应间，其速如驰车。
我公心在民，致祷诚乃加。
康衢有歌咏，继者惭余哇。
韩子定嘉雪应祈二首·其一
作者：吕陶
朝代：宋

晋地素瘠埆，所忧冬气差。明神享其诚，瑞霰飘为花。轻丝瞥已没，散漫扑水涯。大片殊易积，彷佛填丘窊。饥鹰健欲击，伏虎冻不拿。北响少鸣雁，南飞绝惊鸦。肃然天地中，靡闻一声哗。楼观动晓色，江湖压晴沙。度曲宜鼓琴，卷叶难吹笳。顾此勤敛俗，趋时务耕畬。三冬苟失望，二麦将不芽。造化善从欲，沾滋罔遗遐。须为盈尺喜，勿兴祁寒嗟。清威俨开府，和气方当衙。馀润匝千里，欢声同一家。天人报应间，其速如驰车。我公心在民，致祷诚乃加。康衢有歌咏，继者惭馀哇。
韩子定嘉雪应祈二首·其二
作者：吕陶
朝代：宋

天道孰云远，未尝毫釐差。
鉴此金石心，报之琼瑰花。
旱氛涤已去，丰岁来何涯。
高能累岌业，卑亦蒙污窊。
密布气晃荡，急飘势奔拏。
掘地得宝马，集庭瞻白鸦。
岁功助发洩，民口腾讙譁。
髙原有瑶尘，绝漠无黄沙。
山夫喜执来，戍卒愁闻笳。
铁甲彼固凝，石田吾将畬。
雰雰既霑足，陈根其动芽。
霏霏幸还反，归路曾忘遐。
待诏一何寒，映书谁肯嗟。
鸣弓壮暮猎，冻鼓咽朝衙。
羡君诗笔雄，退之昔名家。
染翰动成集，卷轴可载车。
矧此古琴操，应和无以加。
雅郑本末殊，中正蒙多哇。
韩子定嘉雪应祈二首·其二
作者：吕陶
朝代：宋

天道孰云远，未尝毫釐差。鉴此金石心，报之琼瑰花。旱氛涤已去，丰岁来何涯。高能累岌业，卑亦蒙污窊。密布气晃荡，急飘势奔拿。掘地得宝马，集庭瞻白鸦。岁功助发泄，民口腾欢哗。高原有瑶尘，绝漠无黄沙。山夫喜执来，戍卒愁闻笳。铁甲彼固凝，石田吾将畬。雰雰既沾足，陈根其动芽。霏霏幸还反，归路曾忘遐。待诏一何寒，映书谁肯嗟。鸣弓壮暮猎，冻鼓咽朝衙。羡君诗笔雄，退之昔名家。染翰动成集，卷轴可载车。矧此古琴操，应和无以加。雅郑本末殊，中正蒙多哇。
题信相院林亭
作者：吕陶
朝代：宋

深静禅门秋复春，不知门外是红尘。满庭修竹有君子，终日好风如故人。曲径最宜巢翠羽，澄潭犹足养纤鳞。年年寓泊知閒味，每谢林泉作四邻。
题信相院林亭
作者：吕陶
朝代：宋

深静禅门秋復春，不知门外是红尘。
满庭修竹有君子，终日好风如故人。
曲径最宜巢翠羽，澄潭犹足养纤鳞。
年年寓泊知閒味，毎谢林泉作四邻。
题友人西行杂诗
作者：吕陶
朝代：宋

一官一集古称贤，未似西征五十篇。
雅颂纯音流管磬，风骚余味到林泉。
光生晓岫刊岷石，价踊春溪费锦笺。
愧幸师门旧林教，得为家宝子孙传。
题友人西行杂诗
作者：吕陶
朝代：宋

一官一集古称贤，未似西征五十篇。雅颂纯音流管磬，风骚馀味到林泉。光生晓岫刊岷石，价踊春溪费锦笺。愧幸师门旧林教，得为家宝子孙传。
题府廨清素轩
作者：吕陶
朝代：宋
体裁：七言律诗

兰麝香浓玉少尘，开轩相对似交亲。腊寒庭院春将近，晚吹帘栊月又新。凭槛雅宜题雪女，衔杯俱是咏花人。碧瓜故事标图记，从此嘉名亦等伦。
题致仕袁成均燕申亭
作者：吕陶
朝代：宋
体裁：七言律诗

挂冠归后爱林泉，择地为亭欲看山。清画绝无尘坌到，白云常与性情閒。诗书教子雍容外，琴酒娱宾笑傲间。堂构不隳门有庆，綵衣终约锦衣还。
麋枣道中
作者：吕陶
朝代：宋
体裁：七言律诗

藩政雍容虑在民，暂行千骑按江津。寒侵客袂逢轻雨，翠拂林梢觉浅春。极望风光迷绿野，纵吟怀抱脱红尘。愿公改作刘公堰，留得嘉名谕蜀人。
三堂書懷
作者：吳則禮
朝代：宋

青春已復作許妙，蜀錦輕覆千林殷。
愧無好語贈秦嶺，猶想柁樓縈戍山。
少日清尊兼白墮，暮年華髪與蒼顔。
自憐飽作三堂夢，不在邊笳牧馬閒。
三堂道中寄公卷
作者：吳則禮
朝代：宋

久坐懶成癖，誰令老作魔。
逢人說江海，著處是關河。
隴底烽燧暗，海門鴻鴈多。
西樓雲水白，猶奈酒樽麽。
上元寄魯侯道輔時二公在真定
作者：吳則禮
朝代：宋

留連京洛未成歸，行及北潭花絮時。
樓外孤蟾吐華月，帳前小隊簇春旗。
夜闌白雪回歌扇，舞徹紅燈照酒巵。
更有風流峴山客，明珠百斛坐題詩。
不伐寄長短句因答之
作者：吳則禮
朝代：宋

安得不教青鬢老，飛雁年年太行道。
低吟一曲歎疆場，獨遣老子驚絕倒。
句法吾人莫細論，天教阿傑解玄文。
衡門飽飯脱兩屨，此事玄文初不與。
不奈
作者：吳則禮
朝代：宋

不奈淮南熱，遙知秋可憐。
烏皮垂老事，白髪半生禪。
井水從兒汲，茶鐺姑自煎。
何時决明好，堂下晚鮮鮮。
九日過宋遇雨呈曾元矩并先寄呂少馮
作者：吳則禮
朝代：宋

黄菊濕不鮮，白鴈寒更哀。
何由穿雨屐，一登宋王臺。
眷予良友生，南山安在哉。
行將北湖鬢，投老炤清淮。
予謫居荆南賦詩百餘篇書爲兩軸丙戌夏泛舟歸潤道由漢陽廖明略邀予飲于郎官湖因攜示之明略堅欲抄錄會予舟行甚速期以他日見歸不幸明略死矣此本不復可得今將可記者錄之忘者將復乞於渚宮諸友然平生作語老不自已又安用如許汙後人耳目乎因感而有作
作者：吳則禮
朝代：宋

三年放逐臣，今復得歸去。
夢已到南徐，船回正鳴櫓。
二月三十日作
作者：吳則禮
朝代：宋

鵓鴣端復喚雨來，韻此朱朱兼白白。
試問游梁餘幾錢，今朝且作官寒食。
二月二十九日作
作者：吳則禮
朝代：宋

屋頭瀾翻聞布穀，驚怪兒童問餳粥。
争向衡門插柳條，要遣老子知炊熟。
二疏遺榮圖
作者：吳則禮
朝代：宋

飽聞疇昔設供帳，祖道都門車百兩。
脱冠著屐良有人，五鼎一毛真邁往。
彭澤縣令亦勝流，徑捐五斗因督郵。
著書頗復恨枯槁，臭味絕知殊二老。
龍眠一世論丹青，不數輞川王右丞。
丹青之引誠落寞，世上只今無少陵。
二疏妙致不可孤，昔人亦作二疏圖。
龍眠捉筆守圭竇，兒輩亦復知廣受。
昔人獨能圖二疏，圖以韻語至今無。
丹青之引有句眼，昨者少陵今隱居。
龍眠平生有妙思，筆如周商鐘鼎字。
二疏之迹定不磨，照人真若前日事。
仁老畫梅二首·其一
作者：吳則禮
朝代：宋

疏影只横斜，覊臣真耄耋。
觀渠小開落，得此大夢覺。
仁老畫梅二首·其二
作者：吳則禮
朝代：宋

玄牝要飽知，六出端不死。
妙高一瓣香，付與毛錐子。
今朝
作者：吳則禮
朝代：宋

今朝天氣撩老夫，紅杏一枝那可孤。
端須羯鼓與判斷，世上久覺無花奴。
代書寄凈明道人
作者：吳則禮
朝代：宋

凈明端可人，日用一僧鉢。
覓句殊未休，平生箇中活。
眷我梁宋遊，茗椀屢澆潑。
淮南霜露寒，轉柁何由達。
以淮白寄公卷
作者：吳則禮
朝代：宋

淮魚潑潑初飽霜，赬尾寧數河之魴。
即今誰獨可寄似，風味高徹惟曾郎。
曾郎結髪傍輦轂，黄羊舊厭官廚肉。
藜藿奚爲便作魔，九年雷繞羈臣腹。
羈臣曩者僕射兒，裘馬詎省論輕肥。
詩書堆牀四壁立，疇昔裋褐操鉏犁。
儂亦大是窮相人，小黠不足癡無倫。
江南江北白月底，簸弄扁舟天不嗔。
正須晚菘冒香棖，餘生要此一釜羮。
别來曷如姑問訊，看取老子終騎鯨。
伯時三馬圖
作者：吳則禮
朝代：宋

從來畫馬稱神妙，至今只說江都王。
將軍曹覇實仲季，沙苑丞輩猶諸郎。
龍眠老人亦畫馬，獨與三子遙相望。
兩馬駢立真驌驦，一馬脱去仍騰驤。
龍眠老人今則亡，嗚呼三馬誰平章。
北湖居士兩鬢蒼，初無長吉古錦囊。
飯豆不足將遊梁，手持三馬三太息，檣烏已復催船檣。
余自離荆渚遍身生瘡了無佳思至金陵捨舟登陸之朱方道游鍾山
作者：吳則禮
朝代：宋

三年竄逐去荆州，豈料重爲此寺遊。
鐘鼓山林渾好在，獨驚老子雪蒙頭。
偶作呈曾存子
作者：吳則禮
朝代：宋

北窗永日捐羣書，自憐所得才腐餘。
東風吹花欲爛熳，强自羈縶同轅駒。
曲肱静聽百鳥語，圭竇甕牖思吾廬。
遙憐春水帯刳艇，歸鴈已應辭五湖。
偶憩
作者：吳則禮
朝代：宋

繫馬後河川，可人冬景妍。
要看花到晚，付與水浮天。
未覺隨戎馬，端來喚酒船。
誰云是關塞，勝事總堪傳。
偶懷普照經寮附火寄夷白老
作者：吳則禮
朝代：宋

北湖頭白懶覓官，只辦諸方尋衲子。
要擁經寮一丈爐，煩渠好作來蘇水。
元日
作者：吳則禮
朝代：宋

秃雪盈巾面欲黧，三間茅屋傍淮湄。
北湖不道無炊米，也向衡門貼畫鷄。
元日呈王長元次元關聖功
作者：吳則禮
朝代：宋

是身久付一蒲團，半世讀書真畫墁。
喚取平生三語掾，來分投老五辛盤。
猶堪白墮樽邊笑，端奈紅梅花底寒。
莫問侏儒飽欲死，從教霜雪映南冠。
元老見過因誦新詩
作者：吳則禮
朝代：宋

西風動湖海，木落蓬戶幽。
稍回長者車，聊以銷我憂。
脫巾哦新詩，爽氣凌高秋。
蕭然漂轉餘，文字慵雕鎪。
老驥語尤壯，屹屹孰與儔。
一笑曾莫逆，未覺悲淹留。
歲晚餘稉稻，呼兒具肴羞。
蔬畦綠可擷，濁酒供獻酬。
平生山林姿，絕意宮錦裘。
黄雞忽登俎，豈羡烹全牛。
念昔佐帷幄，飲甘佩吳鈎。
滄波會入手，此事非人謀。
羲和驅白日，疾遊無停輈。
散髪倚前檻，江天雲自愁。
入汴先寄韓子蒼
作者：吳則禮
朝代：宋

軟煮芋魁初不饑，天教吐出胸中奇。
追隨且褁子輿飯，持似只有香巖錐。
刺船迎客菊笑處，覓句懷人霜落時。
我輩阿馮真解事，與儂細舉南山詩。
入汴示坰
作者：吳則禮
朝代：宋

前年泝洛水，楊花白如氈。
今年泝洛水，青青未三眠。
猶喫嵩福飯，強尋梁宋船。
一笑真自喜，蒲團媚癯仙。
再用前韻
作者：吳則禮
朝代：宋

玉澗安在哉，注目匡山雲。
都梁有奇特，渠自能挽君。
伏雌端可烹，豈惟酒盈樽。
老子堪料理，枯腸爲之醺。
奕奕弦上語，大似機中紋。
白頭得勝妙，歎咤初未聞。
更彈醉翁操，洗我蒲團昏。
且復瀹龍焙，誰言淮水渾。
再至山陽
作者：吳則禮
朝代：宋

北湖錐也無，四海一兒子。
此生吾知之，不過老病死。
五斗一強謀，要飽聊爾耳。
禿髪猶讀書，盡勝種種事。
初解行脚包，問訊長淮水。
端欲洗枯腸，相見輒歡喜。
將借官屋居，聊復置牀几。
更煮楚州糜，尚欠淮南睡。
手中楞嚴經，咀嚼真有味。
姑降老鼻雷，豈復論字義。
出城道傍决明甚開可喜
作者：吳則禮
朝代：宋

籬落秋逾晚，鷄豚地更偏。
何時有蓬戶，無處著金錢。
芒屨林邊石，茶鐺澗底泉。
心知鴻鴈到，老子愛江天。
到朱方寄智夫智夫時爲戶部官
作者：吳則禮
朝代：宋

逐客藜糝大官羊，蓬廬畫省遙相望。
囊中錐處吾罷矣，地上錢流君未央。
一身投老雞豚社，百戰平生翰墨塲。
拍拍水天高著眼，海門乞與雁隨陽。
劉明適屢欲子蒼過其居小酌以詩招之
作者：吳則禮
朝代：宋

吐心著地誰復識，只有平生韓子蒼。
端恨茅屋付秋草，試吟玉繩低建章。
枯腸君飽大官肉，秃鬢我老尚書郎。
愛酒不論天下士，快來脱帽持一觴。
勸耕神堂快活林
作者：吳則禮
朝代：宋

凝笳作悲壯，細馬載嬋娟。
可是杏花晚，只教楊柳眠。
酒醆漢旌底，清歌春雁邊。
不須催部曲，聊欲酌寒泉。
勸耕神堂快活林
作者：吳則禮
朝代：宋

小雨尚復連清明，晴鳩撩我争喚晴。
餘寒不奈殘春酒，遲日初斜細柳營。
黑貂强脱行作吏，白髪渾生來勸耕。
樹底樹頭牽老眼，幾時喬木有鶯鳴。
北湖
作者：吳則禮
朝代：宋

北湖真大癡，醜拙人共憎。
宿昔有鼻孔，不穿牯牛繩。
亭亭僧伽塔，要以兩脚登。
折腰怕督郵，此事豈吾能。
北湖飽飯徑寢頽然甘甚殆疇昔所未有也作此以示阿坰
作者：吳則禮
朝代：宋

讀書聊爾只欲眠，半世浪比邊孝先。
白頭來煮阿弓糜，偶然甘寢如許奇。
醍醐酥乳無上味，方我飽眠方掩鼻。
諸天種種妙伎樂，方我飽眠堪作惡。
北湖久參真法器，老年端入睡三昧。
齁齁休遣鶯喚醒，妙處只今兒輩聽。
十二月八日携家過因勝
作者：吳則禮
朝代：宋

吾人真鐵人，疇昔已百鍊。
携家過殘年，來喫隨堂飯。
即事
作者：吳則禮
朝代：宋

先生寧負虀鹽口，歲歲來沽春社酒。
好事晴鳩喚睡醒，與人穀穀論花柳。
白頭强作懷抱寛，我曹未辦憎儒冠。
不知無米知覓句，大似騎驢杜工部。
即事
作者：吳則禮
朝代：宋

子規日日啼，凋我兩鬢毛。
鄰家洗甕盎，漸欲見濁醪。
飽聞荆江邊，古柳繫酒船。
沙頭昨夜夢，一笑水浮天。
又偶作寄夷白老
作者：吳則禮
朝代：宋

去年臘雪一尺圍，著處梅花如許肥。
道人定復有幻法，莫遣都梁萬點飛。
又再至山陽作
作者：吳則禮
朝代：宋

楚州白菘大於臂，天乞吾曹作好春。
北湖食來如食肉，塔裏僧伽不笑人。
又寄介然
作者：吳則禮
朝代：宋

寄聲吾黨阿介，米賤惟有淮南。
更無一語不契，前身定是同參。
又次竹枕韻
作者：吳則禮
朝代：宋

銜蟬慣惱平頭奴，遙取魚肉豐其膚。
胡爲掉尾懶相乳，化作青士形已枯。
試拈支頭當陶瓦，不許卞璞登氍毹。
猶能攫拏翻鼎無，踞視穿墉疑欲圖。
涎流潑潑穿長蒲，夫人一笑呼與娱。
摩挲初欲論夢事，有底耽耽而睢盱。
偶從蠻藤落吳會，鄊縣直過青草湖。
老夫得此良自稱，熟睡不管癡兒呼。
又畫嘗醋翁
作者：吳則禮
朝代：宋

石先戲作忍酸相，未信從來嘗醋難。
頭毛鬅鬙面白皺，老夫笑作嬰兒看。
古殿珠
作者：吳則禮
朝代：宋

塞上歸來兩鬢蓬，飽知邊馬依北風。
從他垂棘連城璧，乞我僧伽古殿紅。
同坰寄黄濟川五首·其一
作者：吳則禮
朝代：宋

飯飽團欒坐，前身或姓龐。
痴雲黏楚甸，小雪著荆江。
尚要評詩律，何因喚酒缸。
歸來底處好，脱屐弄艂艭。
同坰寄黄濟川五首·其三
作者：吳則禮
朝代：宋

今年一尺雪，大盎想春沽。
烏帽有何好，青鞋絕世無。
老泓元有韻，瘦頴要時呼。
跛跛沒伎倆，歸來真老盧。
同坰寄黄濟川五首·其二
作者：吳則禮
朝代：宋

平生黄卷裏，老罷白鷗邊。
莫作驚人語，深參飽睡禪。
隨堂姑一鉢，喚客或三鱣。
寧要蘇司業，時時與酒錢。
同坰寄黄濟川五首·其五
作者：吳則禮
朝代：宋

齋盂隨處有，阿堵半生無。
不作論文杜，姑爲踏磑盧。
清言韻舌本，殘雪著頭顱。
請說楚州菜，白菘如臂粗。
同坰寄黄濟川五首·其四
作者：吳則禮
朝代：宋

甘作華顛老，聊尋潁上梅。
長鬚喚舟檝，赤脚洗尊罍。
白日要可挽，清香不受摧。
若爲教騕褭，載得阿川來。